Ostali sportovi - Streljaštvo: Solidni rezultati Isidore i Teodore na Međunarodnom turniru u Slovačkoj\nNapisano u kategoriji Ostali sportovi, 16 novembra, 2015\nProteklog vikenda je u slovačkom gradu Njitra održan tradicionalni međunarodni turnir za juniore i kadete „Olimpijske nade“. Iz Streljačke družine „Pančevo 1813“ su nastupile dve takmičarke, koje su imale najbolje rezultate iz vazdušne puške i pištolja.\nIsidora Stojanović je oba dana dobro gađala iz vazdušne puške, ali joj rezultati od 404,1 za kadete i 404,8 krugova za juniorke, nisu bili dovoljni za ulazak u finale od osam najboljih, u veoma jakoj konkurenciji preko 70 takmičarki iz dvadeset zemalja. Teodora Kljajić je uspešno debitovala iz vazdušnog pištolja. U konkurenciji juniorki otpucala 350 krugova, a sa 355 krugova u konkurenciji kadetkinja je osvojila petnaesto mesto. Obe su bile u rangu prvih pet rezultata od takmičarki iz SS Vojvodine. Narednog vikenda će 15 takmičara SD „Pančevo 1813“ nastupiti na drugom kolu Kup-a SS Srbije u Smederevu.\nStreljaštvo: Marija Aleksić najbolja pionirka na Memorijalnom turniru u Smederevu\nProteklog vikenda je u Smederevu održan tradicionalni Memorijalni turnir „Želibor Mladenović-Žele“, serijskom vazdušnom puškom. U konkurenciji mladih takmičara, Marija Aleksić je osvojila prvo mesto sa 176 krugova u konkurenciji pionirki, dok je Ivana Vislavski sa 167 krugova bila šesta. Vladimir Stajčić je sa 170 krugova osvojio peto mesto u konkurenciji pionira. U opštoj konkurenciji pančevačka ekipa je osvojila deveto mesto, a nastupili su: Ivana Vislavski sa 349, Siniša Veljković sa 339 i Biserka Gagić sa 328 krugova.\nI ovoga puta je cilj bilo druženje sa 120 učesnika turnira iz dvadeset gradova i evociranje uspomena na „Želeta“,vrhunskog takmičara iz Smedereva. Pioniri će nastupiti 29.novembra u Inđiji, na trećem kolu Lige pionira Vojvodine.


NUNS :: Vesti :: Najezda tabloida\nNaslovna | Info | Vesti | Najezda tabloida\nAnketa o položaju novinara kod nas\nLošem statusu 20.000 novinara doprinosi nepromenjen odnos vlasti, koja želi da medije shvati kao poligon za plasiranje svojih ideja.\nNezadovoljavajući pravno regulisan status novinara i ugroženost novinarske profesije, kao i male plate i nepostojanje sindikata koji bi štitili njihova prava, najčešće su uzrok nezadovoljstva 20.000 ljudi koji rade u toj oblasti, ocenili su predstavnici novinarskih udruženja i listova u anketi Tanjuga.\nLošem statusu novinara doprinosi nepromenjen odnos vlasti, koji želi da medije shvati kao poligon za plasiranje svojih ideja, a ne kao mehanizam za kritičku proveru, kazao je predsednik Nezavisnog udruženja novinara Srbije Nebojša Bugarinović i istakao da je krajnje vreme da se takve stvari promene.\nOn smatra da se u poslednje četrigodine profesionalni status novinara nije poboljšao, a da je socijalni status, sa prosečnom platom od 200 evra “jedva nešto bolji”.\nJedini, manji pomak koji je urađen je u Zakonu o radu, kojim je omogućeno da se poveća broj stalno zaposlenih novinara u odnosu na honorarne saradnike, međutim sindikalna aktivnost se svodi samo na one koji su u javnom vlasništvu, dok u privatnim medijima vlasnici signaliziraju da sindikalno organizovanje nije poželjno, rekao je Bugarinović.\nPredsednik Udruženja novinara Srbije Nino Brajović ocenio je da je položaj novinara iz dana u dan sve težI, i da više medija u Srbiji ima loš materijalni položaj, a i profesionalno novinari su veoma ugroženi i nisu dovoljno zaštićeni. On je naveo da je UNS jedino udruženje koje je pokrenilo pitanje granskog kolektivnog ugovora. “Problem u Srbiji je nepostojanje udruženja poslodavaca, odnosno postoje udruženja, od “Spekktra” za razvoj lokalne radio-difuzije, Udruženje poslodavaca štampanih i elektronskih medija SCG, Aj-Bi-Ema i drugih koji nude pomoć, ali izbegavaju odgovornost” kazao je on. Brajović je kazao da je jedan od ciljeva udruženja da povećaju svest predstavnicima medija da mogu postati većinski vlasnici kompanije u kojoj rade i dodao da će, u saradnji sa Ministarstvom kulture, raditi na tome da se formira garancijski fond koji će izdavati kredite u te svrhe. Broj honoraraca približava se broju stalno zaposlenih novinara u Srbiji. Direktor Televizije B92 Veran Matić smatra da je uzrok izrazito teške ekonomske situacije u novinarstvu baš u nepostojanju zakonske regulative, zbog čega je novinarstvo ugroženo kao profesija. Međutim loš položaj novinara je uslovljen “tabloizacijom medija”, koja je nastala usled nedostatka novca, objasio je on i dodao da je pojava tabloida način da mediji opstanu “na ovom haotičnom tržištu”. Pored loše ekonomske situacije u kojoj se nalaze novinari, Matić ističe da je i prostor za edukaciju sužen, a sindikati i udruženja malo i nedovoljno se bave pitanjem položaja novinara. Potpredsednik Udruženja granskog sindikata sindikata medija “Nezavisnost” Dragan Milanović je rekao da je situacija u medijima katastrofalna i po zakonskoj regulativi i po ostvarivanju prava prema već postojećim zakonima, a novinari su prepušteni da štite svoja prava preko sudova. On je istakao da je glavni problem lošeg statusa novinara uzrokovan nepostojanjem granskog kolektivnog ugovora, koji bi određivao minimum prava novinara, a koji je posledica nepostojanja udruženja poslodavaca, kao druge strane potpisnice ugovora. Glavni i odgovorni urednik dnevnika “Danas” Grujica Spasović rekao je da su zbog navale jeftine tabloidne štampe, koja je “srozala ugled novinara u Srbiji”, potrebne jake profesionalne organizacije i sindikati koji će štititi njihova prava.Prema rečima glavnog i odgovornog urednika “Blica” Veselina Simonovi”a, “u Srbiji ima sve više novinara, a sve manje dobrih novinara…i oni novinari koji su vredni i dobri u boljem su socijalnom položaju”. Prema Zakonu o radu honorarnim novinarima bi trebalo da se isplaćuje penziono osiguranje, za koje Milanović tvrdi da se ne isplaćuje u svim udruženjima, čime je posebno ugrožen položaj ove velike populacije novinara. Prema istraživanju položaja novinara u Srbiji, rađenom za Nezavisno udruženje novinara Srbije jula 2002. godine, najmanji broj novinara ocenio je svoj posao kao poštovan u društvu i adekvatno plaćen u odnosu na druge poslove. Jedna trećina novinara izjavila je da nema socijalno i zdrastveno osiguranje, a 52 odsto da ne bi volelo da im dete bude novinar. Tek svaki 20 smatra da novinari u Srbiji nisu ograničeni u prenošenju informacija, a 45 odsto najvećim izvorom ograničenja smatra političke pritiske na uređivačku politiku kuća u kojima rade.


Vladica Tošić, profesor istorije u Gimnaziji Pirot stekao zvanje pedagoški savetnik - Pirot Plus Online\nVladica Tošić, profesor istorije u Gimnaziji Pirot stekao zvanje pedagoški savetnik\n02. april 2020. 19:00 Društvo Pirot Plus Online\nProfesionalni razvoj i stručno usavršavanje nastavnika regulisani su Zakonom o osnovama sistema obrazovanja i vaspitanja i Pravilnikom o stalnom stručnom usavršavanju i sticanju zvanja nastavnika, vaspitača i stručnih saradnika. Profesionalni razvoj podrazumeva stalno razvijanje ukupnih potencijala sa ciljem kvalitetnijeg obavljanja posla i unapređivanja prakse. Sastavni i obavezni deo profesionalnog razvoja je stalno stručno usavršavanje koje podrazumeva razvijanje i sticanje znanja, veština i vrednosnih stavova za profesiju nastavnika, radi ostvarivanja ciljeva i zadataka obrazovanja i vaspitanja, unapređivanje obrazovno-vaspinog rada i podizanja kvaliteta rada ustanove.\nProsvetni savetnik Ministarstva prosvete, nauke i tehnološkog razvoja Republike Srbije, gospođa Jasmina Gejo iz Školske uprave u Nišu, dala je pozitivno mišljenje o ispunjavanju uslova za napredovanje u zvanju i sticanju zvanja pedagoški savetnik Vladici Tošiću, profesoru istorije u Gimnaziji Pirot.\nNa osnovu stručno-pedagoškog nadzora nad radom profesora Vladice Tošića, uvida u pedagošku dokumentaciju i evidenciju, pregleda elektronskog i štampanog materijala, razgovora sa profesorima i učenicima Gimnazije Pirot, direktorom i stručnim saradnicima, procenjeno je da on pokazuje visok stepen kompetencija u obrazovno-vaspitnom radu, da se ističe u svim aktivnostima stručnog usavršavanja i da inicira i učestvuje u podizanju kvaliteta obrazovno-vaspitnog rada. Svi standardi ispitani u vezi rada Tošić Vladice, ocenjeni su visokim nivoom ostvarenosti.\nVladica Tošić je završio osnovnu školu "Pavle Krstić", danas “Sveti Sava”, a srednje obrazovanje je stekao u Gimnaziji Pirot. Istoriju je diplomirao na katedri za istoriju na Filozofskom fakultetu, Univerzitete u Beogradu. Postdiplomske studije, studijski program Međunarodna politika, završio je na Fakultetu političkih nauka, Univerziteta u Beogradu. Uspešno je završio Akademiju za lidere prekogranične saradnje, Saveta Evrope i Međunarodnu školu za studije holokausta-Yad Vashem.\nProfesor Tošić je regionalni poverenik međunarodnog Uruženja profesora istorije EUSTORY History Network, član je Udruženja za društvenu istoriju EUROCLIO, Društva istoričara Srbije "Stojan Novaković", Udruženja istoričara Pirota i predsednik je aktiva nastavnika istorije Pirotskog upravnog okruga. Pokrenuo je i realizovao brojne projekte i izložbe. Predavač i učesnik brojnih seminara, naučnih skupova, stručnih savetovanja i konferencija na nacionalnom i međunarodnom nivou. Autor, recenzent i glavni urednik mnogih publikacija. Profesor Tošić, dobitnik je brojnih priznanja i nagrada iz oblasti obrazovanja i vaspitanja. Izdvajamo:\n- Zavod za unapređivanje obrazovanja i vaspitanja Republike Srbije-Plaketa „Kreativna škola“.\n- Udruženje za društvenu istoriju EUROCLIO i EUSTORY History Network, priznanje za doprinos u proučavanju i prezentovanju zavičajne istorije.\n- Opština Pirot, priznanje „Vuk Karadžić“ sa zlatnikom, za doprinos u unapređivanju obrazovanja i vaspitanja.\n- Opština Pirot, priznanje "Sveti Sava", za doprinos u unapređivanju obrazovanja i vaspitanja, Aktiv profesora istorije Gimnazije Pirot.\n- Plus radio, "Ljudi za novo vreme“, priznanje u oblasti obrazovanja.\nUdruženje KLETT društvo za razvoj obrazovanja, prepoznalo je stručno i naučno stvaralaštvo profesora Tošića u uvrstilo ga je u „Leksikon stvaralaca u preduniverzitetskom obrazovanju".\nGimnazija Pirot je ovim dobila još jednu potvrdu da je vodeća obrazovna ustanova u Pirotskom okrugu, koja na najbolji mogući način uz podršku Grada Pirota, podržava rad i razvoj učenika i stvara odlične uslove za stalno stručno usavršavanje i napredovanje nastavnika.


NSinfo: U planu od šezdesetih godina: Traži se projektant za most od Telepa, preko Limana i Ribarca do Kamenice\nGodinama se govori o tome da je potrebno izgraditi most na\nDunavu koji će na još jednom mestu povezati Novi Sad i Srem, a u sklopu priprema za taj posao, Gradska uprava za građevinsko zemljište i investicije raspisala je tender kojim traži firmu koja će uraditi glavni projekat s prethodnom studijom opravdanosti.\nPo planskoj dokumentaciji, novi most, između Šodroša i Sremske Kamenice, u produžetku Bulevara Evrope, s pristupnim saobraćajnicama, predviđen je za kretanje motornih vozila, autobusa, za teretni saobraćaj, ali i za bicikliste i pešake.\nU konkursnoj dokumentaciji pomenute javne nabavke navodi se da je jedan od preduslova za unapređenje primarne ulične mreže u gradu upravo realizacija poslednje, pete etape Bulevara Evrope, na deonici od Bulevara patrijarha Pavla i novog mosta, do planirane raskrsnice Karađorđeve ulice s državnim putem IIA-119 na sremskoj strani. Gradnjom novog putnog pravca, odnosno zapadne obilaznice oko Novog Sada, stvorili bi se uslovi za punu funkcionalnost Bulevara Evrope, koji će se, kada bude završena peta faza, protezati od auto-puta Beograd–Subotica na severu do Limana IV na jugu. Inače, sličan projekat za povezivanje dveju obala Dunava u urbanističkim planovima grada postoji još od šezdesetih godina prošlog veka.\nNa osnovu urbanističko-planske dokumentacije, projektantska kuća koja dobije posao, između ostalog bi trebalo i da definiše prostorna ograničenja, zatim namenu i korišćenje zemljišta, i slično.\nBudući da trasa mosta prolazi između kasarni Vojske Srbije, obaveza projektanta je da pribavi uslove od Ministarstva odbrane i Vojske Srbije, ali i od Direkcije za vodne puteve. Trasa preseca i odbrambeni nasip s novosadske strane pa bi se trebalo obratiti JVP-u „Vode Vojvodine”. Inače na tom mestu predlaže se najmanji raspon između stubova, u skladu s dobijenim uslovima, a to bi, kako je navedeno, trebalo da omogući smanjenje debljine konstrukcije samog mosta, kao i lakše uklapanje u nivelacione uslove, prenosi Dnevnik.\nNovi most trebalo bi da ima minimum drumsku, pešačku i biciklističku vezu s planiranim nastavcima Bulevara Evrope i Bulevara despota Stefana, odnosno Ulicom 1.300 kaplara, kao i Sime Matavulja, a osim s novim ulicama, trebalo bi da bude povezan i s Karađorđevom ulicom u Sremskoj Kamenici i Državnim putem 119. Takođe, PGR priobalja na levoj obali Dunava u Novom Sadu, čija je izrada u toku, predviđa i nove saobraćajnice koje će povezati Ribarsko ostrvo i Kameničku adu, a na tom području, direktan pristup novom mostu planiran je samo za bicikliste i pešake.\nUgovor za izradu glavnog projekta i studije opravdanosti novog mosta preko Dunava biće dodeljen preduzeću s najboljom, najnižom ponudom, a rok za podnošenje je 27. decembar. Odluka o dodeli ugovora ili obustavi postupka biće doneta 25 dana nakon otvaranja, a projektant će imati najviše 140 kalendarskih dana da isporuči tehničku dokumentaciju.\nizvor: dnevnik.rs, foto: Rob D/freedigitalphotos.net\n... bulevar evrope, bulevar patrijarha pavla, detelinara, most, Novi Sad, ribarac, sremska kamenica, telep


Sarajevsko-romanijski SDS započinje saradnju sa SNSD-om\nNaslovna/Politika/Sarajevsko-romanijski SDS započinje saradnju sa SNSD-om\nNakon dobojskog, saradnju sa SNSD-om, u srijedu će zvanično prihvatiti i sarajevsko romanijski SDS\nSonja Karadžić Jovičević, potpredsjednik SDS-a, koja je svoj stav i ranije jasno rekla, u intervjuu za “Novosti” poručuje da u očuvanju Srpske, treba prevazići razlike.\n“Bojim se neke velike nevolje po srpski narod i tada ćemo morati prevazići sve razlike, da bismo zajedno očuvali Republiku Srpsku. Volja, hrabrost, pamet i kultura dijaloga ne smiju nikada biti minus. Ne možemo sada reći da smo došli u fazu kada ne možemo pričati međusobno ili da preko koljena prelamamo da ne treba nikada razgovarati ni sa drugima. Ako ćemo raditi u interesu Srpske i svih građana, moramo uvažiti sva mišljenja u SDS-u,” rekla je Sonja Karadžić Jovičević.\n“Jasno je da su mnogi shvatili da je pogrešno svoditi opozicioni nastup na izlive mržnje, a bez konkretnog političkog djelovanja. Biti kreativna opozicija je jedno, ali prelaziti granice dobrog ukusa ili koristiti institucije BiH za obračun sa institucijama Republike Srpske, to je već nešto drugo,” rekla je Cvijanovićeva.\nRepublika Srpska SDS SNSD Vukota Govedarica Željka Cvijanović\nČavić: Davidova smrt nije bila zadesna\nLukač: Vasković mi crta metu na leđima\nTrivićeva u Grčkoj: Srpska ima šta da ponudi na kulturnoj sceni


Fajon i Bilčik: Dramatična promena političkog pejzaža u sastavu novog parlamenta - izazov za novu Vladu - European Western Balkans\nAutor EWB 22. 06. 2020. 22. 06. 2020.\nBEOGRAD – „Nepostojanje proevropskih parlamentarnih stranaka u opozicionom bloku ne sme da potkopa proevropsku odlučnost Srbije i njene težnje ka pridruživanju Evropskoj uniji“, izjavili su evropski poslanici Vladimir Bilčik i Tanja Fajon nakon izbora u Srbiji u nedelju.\nUbedljivu pobedu na izborima odnela je Srpska napredna stranka, deo opozicije bojkotovao je izlazak na birališta, dok su u parlament prošle još samo dve većinske liste, SPS i SPAS Aleksandra Šapića.\n„Iako je uložen značajan napor da se poboljšaju izborni uslovi kroz unutarstranački dijalog uz posredovanje Evropskog parlamenta, žalimo što su neke opozicione stranke zadržale svoj stav u bojkotu parlamentarnih izbora. Najniža izlaznost od 2000. godine i dramatična promena političkog pejzaža u sastavu novog parlamenta, gde će dvotrećinsku većinu imati samo jedna lista, predstavljaće važan izazov za buduću Vladu Srbije. Radujemo se konačnom izveštaju i preporukama, uključujući potrebu za rešavanjem dugogodišnjih izbornih nedostataka”, izjavili su Bilčik, izvestilac EP za Srbiju i Fajon, predsedavajuća Delegacije EP za Srbiju.\nPrema izjavi, Skupština ima ključnu ulogu u ostvarivanju doslednih i većinskih težnji građana Srbije za budućnošću u Evropskoj uniji.\nOvo je još važnije u kontekstu revidirane metodologije proširenja, koja naglasak stavlja na jačanje političkog angažmana i dijaloga, zajedno sa temeljnim reformama (vladavina prava, demokratske institucije, ekonomija).\n„Proces proširenja koji će biti više politički takođe zahteva pojačanu ulogu parlamenata i svih političkih snaga koje igraju ključnu ulogu u sprovođenju reformi i u izgradnji aktivnog društvenog konsenzusa o evropskoj budućnosti zemalja regiona“, naveli su poslanici.\nEvropski parlament, uključujući i kroz drugu fazu međupartijskog dijaloga, ostaće posvećen radu sa Skupštinom Srbije i svim političkim snagama na podršci ključnim reformama u oblastima demokratije, vladavine prava i odgovornosti izvršne vlasti, izjavili su poslanici.\nIzbori u SrbijiTanja FajonVladimir Bilčik


Skupština završila načelnu raspravu, o amandmanima u nedelju\nSkupština Srbije završila je noćas objedinjenu načelnu raspravu o Predlogu zakona o platama zaposlenih u javnom sektoru, Predlogu zakona o opštem upravnom postupku i izmenama Zakona o teritorijalnoj organizaciji Srbije.\nNačelni pretres završen je oko 45 minuta posle ponoći, a poslanici će raspravu u pojedinostima o predloženim aktima početi u nedelju, 28. februara u 17 sati.\nNajviše polemike i kritike bilo je na predloženi zakon o platama, za koji predstavnici opozicije kažu da produbljuje nepravdu u javnom sektoru, jer javna preduzeća nisu obuhvaćena zakonom.\nOpozicija je negodovala i zato što je sednica zakazana u kratkom roku, što nema dovoljno vremena za pripremu i raspravu, kao i zato što je zakazana za kasno popodne i bez ikakvih opravdanih razloga za hitnost sednice.\nPoslanici vladajuće većine odbacili su kritike, uz navode da je predloženi zakon reformski i da uvodi red u sistem plata zaposlenih u javnom sektoru.\nPoslanici su vanredno zasedanje, sa tri predloga zakona na dnevnom redu, počeli u petak u 17 časova.


Šainović: Hag – instrument pravde ili politike | Prvi Portal Bajina Bašta\nŠainović: Hag – instrument pravde ili politike\n30. марта 2022. Prvi Portal\t0 Comments\nSinoć je u zgradi bivšeg komiteta održana tribina na temu ”Hag – instrument pravde ili instrument politike” na kojoj je govorio Nikola Šainović (SPS) nekadašnji potpredsednik vlade.\n”Ja sam večeras ovde da govorim ljudima šta je bilo i da govorim činjenice. Želim da mladi ljudi pre svega čuju šta je bilo i dodju do mogućnosti da sami procenjuju istoriju i da se zajednički borimo protiv zaborava. Zaborav je opasna stvar koja dovodi do ponavljanja istorije. Mi imamo mnogo istorija za kratko vreme i zbog toga je važno da znamo činjenice zato što istorija i krize nisu gotove. Nažalost, ratovi se ponovo vraćaju i mi moramo da znamo kroz šta smo prošli zato što jugoslovenska kriza, kriza Srbije i Kosova imaju kontinuitet. To što su tražili od Miloševića za nezavisnost Kosova, tražili su i od Tadića, Koštunice, Djindjića danas i od Vučića i tražiće od svakog drugog srpskog predsednika. Ja hoću govoreći činjenice da pomognem mladim ljudima da formiraju svoje mišljenje”, istakao je Šainović.\nRekao je da je ubedjen da mlada generacija kako preuzima život preuzima i odgovornost i tu nema dilemu.\n”To što se vreme promenilo pa se čita mnogo više fejsbuk, a ne knjige, to se tehnologija modernizovala, a opredeljenja, istorija i život ostaju na mladima i oni će ovu zemlju sačuvati”, ističe Šainović i dodaje da SPS ima dugi kontinuitet.\n”Mi smo naslednici komunističke partije koja je nastala 1918. godine. Mi smo partija koja je za pomoć državi u svim uslovima kako god se menjala. Sada smo kod toga da vitalna socijalna pitanja mogu da se bolje rešavaju nego samo nekoliko gododina ranije i mi ćemo i dalje stajati na tome na radničkim, socijalnim i drugim pravima i to je večita ideja”, zaključuje Šainović\n← Lukić: Podrška mladima da ostanu u Bajinoj Bašti\nPrijava protiv ugrožavanja javnog saobraćaja →\nDačić na predizbornom skupu u Bajinoj Bašti\n25. марта 2022. 25. марта 2022. Prvi Portal 0


Košarkaši Crvene zvezde dočekuju Primorsku - KK Crvena zvezda\nKošarkaši Crvene zvezde dočekuju Primorsku\nKošarkaši Crvene zvezde dočekuju Primorsku u nedelju (20h) u premijernoj utakmici ovogodišnje ABA lige. Trener Milan Tomić može da računa na sve raspoložive snage, osim Ognjena Kuzmića. Zbog kazne, premijera uz delimično prisustvo publike (VIP i svečana loža).\nKošarkaši Crvene zvezde mts dočekuju ekipu Primorske na startu ovogodišnjeg izdanja ABA lige.\nDuel sa slovenačkim predstavnikom i osvajačem triple krune u Sloveniji, igra se u nedelju od 20 časova u dvorani „Aleksandar Nikolić”.\nPodsećamo da je zbog kazne ABA lige Crvena zvezda domaćin prve dve utakmice u regionalnom takmičenju uz delimično prisustvo publike (VIP loža i svečana loža).\nOvo će biti drugi meč dve ekipe u kratkom vremenskom periodu nakon Superkupa ABA lige, i trijumfa iskusne slovenačke ekipe.\nPred ovaj meč trener Milan Tomić može da računa na gotovo kompletan sastav izuzev centra Ognjena Kuzmića:\n„Već smo se susreli sa ekipom Primorske, i videli smo da je u pitanju iskusna, čvrsta i dobra ekipa. Pristup za ovu utakmicu zato mora da bude potpuno drugačiji, sa maksimalnom koncentracijom i angažmanom svih. Samo tako možemo do početnih bodova u ABA ligi” rekao je trener crveno-belih Milan Tomić, koji će za ovu utakmicu moći da računa na sve raspoložive snage, osim Ognjena Kuzmića.\nOgnjen Dobrić: „Očekuje nas važna utakmica, posebno jer je start šampionata i želimo da krenemo dobro i pobedom. Već smo se sastali sa Primorskom, u pitanju je iskusna dobra ekipa, u kojoj se zna ko šta radi, čvrsta u odbrani i koja je uigrana jer je uz nekoliko promena u sastavu, već duže vreme na okupu. Mi poučeni iskustvom sa prve utakmice, moramo da odigramo vrlo čvrsto, da sprovedemo iz svlačionice sve dogovore na teren.Važno nam je da krenemo dobro u ABA ligi”.\nMeč u renoviranoj dvorani „Aleksandar Nikolić” počinje u 20 sati uz direktan prenos na TV Arenasport. Hala će biti otvorena u 18.30 časova, a svi gledaoci u VIP i svečanoj loži koji zbog kazne mogu da prisustvuju ovoj utakmici, ulaziće na službeni ulaz 2.


Dan online - Sport: Marinković ipak bliži Valensiji - 2019-07-23\nSport IAKO JE BEK PARTIZANA BIO NA PRAGU UNIKAHE\nMarinković ide u Španiju Marinković ipak bliži Valensiji\nIako je izgledalo da će bek Partizana Vanja Marinković karijeru nastaviti u Unikahi, izgleda da od toga neće biti ništa. Portal Jurohups objavio je da se srpski košarkaš dogovorio sa Valensijom i da je još ostalo samo da ozvaniče saradnju. Partizan će u svakom slučaju imati finansijsku korist od ovog transfera, jer obeštećenje iznosi 200000 evra. Marinković je u redovima crno-belih proveo šest sezona i za to vrijeme osvojio jednu titulu šampiona Srbije i dva Kupa Radivoja Koraća. Prošle sezone je u ABA ligi i domaćem šampionatu prosječno ubacivao po 11,7 poena i bio je jedan od boljih igrača Partizana. Na ovogodišnjem Draftu izabrao ga je Sakramento kao poslednjeg 60. pika.


Članstvo u EU uz rješenje za KiM su ciljevi Srbije - Vijesti Srpske – Najnovije vijesti iz Republike Srpske\nNaslovna Najnovije Članstvo u EU uz rješenje za KiM su ciljevi Srbije\nVučić je, čestitajući svima u Srbiji i EU Dan Evrope, podsetio da je 9.maj i dan kada se slavi i velika pobeda slobode, izvojevana uz ogromne žrtve.\n– Dok su užasi rata tinjali, a Evropa lečila rane iz Drugog svetskog rata, ona je imala i ljude poput Roberta Šumana, koji su shvatali da se samo na pomirenju naroda i njihovom zajedništvu može stvarati budućnost – rekao je Vučić na prijemu povodom Dana Evrope.\nUkazao je da su evropski narodi imali hrabrosti da u nedavnim protivnicima vidi buduće saveznike.\n– Šumanova vizionarska ideja da će mir biti sačuvan, ako stvaralačke snage budu srazmerne opasnostima koje prete, da će Evropa izroniti iz konkretnih dostignuća, donela je istinsku pobedu novopronadjenog poverenja i veru u ujedinjenje različitosti u miru i solidarnosti – rekao je Vučić.\nOn je poručio da tu veru, iako ne izgleda uvek tako, ima i Srbija, kao i nadu da će naša konkretna dostignuća, na dugom i ne lakom putu do članstva u EU biti adekvatno vrednovana.\n– I da će Srbija uz vašu pomoć, podršku i kritiku postati zemlja koju ćete rado videti u evropskoj zajednici nacija. Verujem da bismo i mi našom podrškom, pomoći I kritikom doprineli da EU postane još bolje mesto za život – rekao je Vučić.\nPunopravno članstvo u EU, uz kompromisno rešenje za pitanje Kosova i Metohije, način je da ostvarimo cilj i Srbiju učinimo uredjenom i uspešnom što bi značilo da jesmo na dobrom, evropskom putu, poručio je predsednik Srbije.\nVučić je rekao da moramo još mnogo napora da uložimo u reforme, ne što to neko traži od nas, već zato što znamo da to nama i zemlji donosi boljitak.\nIstakao je i da su posebno važne važne reforme u vladavini prava kojima se, kaže, sada pristupa sa mnogo više odgovornosti.\n– Kod nas postoji neka trka u tome ko će da kaže da je više za Evropu, a ko ispod žita kaže da je manje za Evropu. Evropa ne pripada samo onima koji bi da iskoriste evropski novac, ne pripada onima u vladi koji kažu da su na evropskom putu jer smatraju da time sprecavaju opoziciju da dodje na vlast, ni onima koji smatraju da je to jedini put da se vlasti dočepaju. Svima nama pripada, ali ne možemo da uzmemo iz Evrope samo ono što nam se svidja, a da ne prihvatamo ono što nam se ne svidja – objasnio je on.\nZnam, dodao je, koliko nama u Srbiji nije lako kada čujemo kritike u vezi Kosova, kao i iz oblasti vladavine prava.\n– Sam sam se uverio da smo mi ti koji nismo pridali dovoljno pažnje i posvećen pristup gorućim problemima iz te oblasti. Verujem da ćemo većim elanom uspeti da promenimo odnos gradjana Srbije i dobijemo veće poštovanje EU na tome što radimo – istakao je on.\nVučić je istakao i da je EU nesumnjivo najveći donator, investitor, i daleko najvažniji trgovinski partner Srbije i podsetio da se oko dve trećine svih trgovinskih poslova i još više uslužnih delatnosti vezuje za EU, te da su to činjenice, svidjalo se nekome ili ne.\n– To pokazuje koliko smo uprkso svim problemima uspeli da uradimo mnogo toga zajedničkog i napravimo dobre rezultate, da ljudima obezbedimo život, sigurnost na poslu, da pokažemo da možemo da brinemo više o njima – rekao je Vučić podsećajući i na veliku pomoć EU u oblasti obrazovanja.\nRekao je da je prilikom nedavne posete EU, koju je ocenio najboljom do sada, Srbija dobila dodatnu podršku infrastrukturnim projektima pre svega za modernizaciju, odnosno gotovo izgradnju nove pruge Beograd-Niš-Preševo.\nTo je, kaže, potvrđeno u pismu predsednice Evropske komisije Ursule fon der Lajen, ističući da je to najlepše pismo koje je dobio do sada iz Brisela.\nZahvalan sam Fon der Lajen što je istakla da je to prekretnica u našim odnosima. Jeste prekretnica, jer ta podrška prevazilazi sve što smo zajedno uradili i kada pogledate razmere i snagu značaj tog projekta – kazao je on.\nRekao je da Srbija i njeni građani smatraju Evropu svojom kućom i da zato želimo da damo koliko možemo svoj doprinos miru, kroz regionalno povezivanje, Berlinsku konferenciju i mini Šengen.\n– Ohrabren porukom evropskih zvaničnika nadam se da ću moći uskoro da ih ugostim, kako bi razgovarali o daljem ubrzanju našeg evropskog puta – zaključio je Vučić.


Kijev: Ukrajina šalje ekstremiste u Belorusiju? Plod bolesne fantazije - Sputnjik Srbija\n09:30 19 Jun 2021\n15:57 02.09.2020 Preuzmite kraći link\nOn je naveo da Ukrajina nije i nema nameru da se bavi bilo kakvim podrivanjem situacije u Belorusiji.\nKuleba dodaje, iako Rusija tako nešto nije saopštila, da je Moskva već uputila u Belorusiju neke svoje snage i da je spremna da ih pošalje još. Kako kaže, pokušaj Moskve da ih predstavi kao ukrajinske ekstremiste predstavlja - jeftin trik.\nPredsednik Rusije Vladimir Putin je ranije objavio je da je u Rusiji formirana rezervna jedinica snaga bezbednosti za pomoć Belorusiji, koja će biti upotrebljena ukoliko bude potrebno. Ruski lider istakao je da je to učinio na inicijativu beloruskog predsednika Aleksandra Lukašenka. Predsednik je podsetio da Moskva ima obaveze prema Minsku u oblasti bezbednosti u okviru Savezne države i ODKB.\nBeloruski ministar unutrašnjih poslova Jurij Karajev je krajem avgusta rekao da na teritoriji Belorusije nema nijednog ruskog vojnika ili pripadnika garde.\nRuski ministar spoljnih poslova Sergej Lavrov rekao je ranije danas da Moskva ima informacije da se sa teritorije Ukrajine vode aktivnosti u cilju destabilizacije situacije u Belorusiji.\n„Postoje potvrđene informacije da se takve (destruktivne) aktivnosti vode sa teritorije Ukrajine. Tamo su aktivne i (organizacija) 'Trozubac Stepana Bandere', postoji i S14 (organizacija ukrajinskih nacionalista), nacionalni korpus, Desni sektor (zabranjen u Rusiji). Sve te strukture su aktivno uključene u izazivanje radikalnih akcija u Minsku i drugim beloruskim gradovima“, naveo je Lavrov na konferenciji za štampu sa beloruskim kolegom Vladimirom Makejem.\nPrema našim procenama, trenutno se u Belorusiji nalazi oko 200 ekstremista, koji su obučeni na teritoriji Ukrajine, saopštio je Lavrov.


Agenti GRU? Češka policija na tragu ubicama iz slučaja Skripalj – Zavera\nČeška policija je saopštila da traga za dvojicom muškaraca koji su nosili nekoliko pasoša, uključujući ruske isprave na ime Aleksandra Petrova i Ruslana Boširova. Imena se podudaraju sa onima koje su dvojica osumnjičenih koristili pri pokušaju trovanja bivšeg ruskog špijuna Sergeja Skripalja i njegove ćerke Julije u Salisberiju 2018.\nPrethodno je češka vlada saopštila da proteruje 18 ruskih diplomata koje su domaće obaveštajne službe identifikovale kao tajne agente ruskih službi SVR i GRU, za koje se sumnja da su umešane u eksploziju 2014. godine. „Osamnaest radnika ruske ambasade mora da napusti našu republiku u roku od 48 sati,“ rekao je novinarima ministar spoljnih poslova Jan Hamaček.\nPremijer Andrej Babiš je rekao da češke vlasti imaju „jasne dokaze“ koje povezuju oficire GRU-a sa eksplozijom u skladištu municije 2014. godine, u kojoj su dve osobe poginule. „Imamo razloge da sumnjamo u umešanost službenika GRU-a iz jedinice 29155 u eksploziju skladišta municije u mestu Vrbetice“ na istoku zemlje, rekao je Babiš.\nPremijer je pomenuo da je informacije dobio u petak, ne objašnjavajući zašto se toliko dugo čekalo. „Eksplozija je dovela do ogromne materijalne štete i ugrozila bezbednost meštana, ali je pre svega usmrtila dvoje naših sugrađana, porodičnih ljudi.“\nHamaček, koji je ministar unutrašnjih poslova, kao i v.d. ministra inostranih poslova nakon što je njegov prethodnik nedavno smenjen, rekao je da mu je žao što će incident „u osnovi naštetiti češko-ruskim odnosima“. „U situaciji smo sličnoj onoj u Britaniji nakon pokušaja trovanja u Salisberiju 2018. godine“, rekao je, misleći na slučaj bivšeg ruskog dvostrukog agenta Sergeja Skripalja, koji je preživeo trovanje nervnim agensom.\nRusija je negirala bilo kakvu umešanost, ali je blizu 300 diplomata poslato kući u naknadnim proterivanjima. Hamaček je rekao da je pozvao ruskog ambasadora Aleksandra Zmejevskog da mu saopšti odluku. U četvrtak je zvanična Poljska rekla da je proterala troje ruskih diplomata zbog „sprovođenja aktivnosti na štetu Poljske”.\nVaršava je ovim činom izrazila solidarnost sa SAD, koje su najavile sankcije i proterivanje deset ruskih diplomata u znak odmazde zbog, kako je Vašington rekao, mešanja Kremlja u američke izbore, masovnog sajber napada i drugih neprijateljskih aktivnosti.\n(TheGuardian-ZTP, foto: AlJazeera)\nTagovi:Rusija, agenti, trovanje, policija, GRU, Skripalj, eksplozija, Češka, diplomate, proterivanje


Potrebno je 40 sati igranja da biste otključali jednog heroja u Star Wars Battlefront II - PLAY!\nPotrebno je 40 sati igranja da biste otključali jednog heroja u Star Wars Battlefront II\nOpet vredni Redditori otkrivaju loše strane igara velikih izdavača.\nKao da nije bilo dovoljno što je Battlefront II trpeo ogromne kritike zbog svog p2w (plati i pobedi) sistema u beti , EA i DICE su opet uspeli da uprskaju stvar prilikom redizajna sistema nagrada u ovom nadolazećem Star Wars AAA naslovu.\nNa stranu što je loše što igra koja će se plaćati 60 dolara ima sistem zaključanog sadržaja koji morate dodatno grindati ili kupovati, sada nam je otkriveno i koliko je trenutno porebno uloženog vremena da bi dobili jednog karaktera – 40h sati igranja!\nOvaj zaista nerezonski broj nastao je kao rezultat promene da se krediti (valuta u igri) dobijaju na osnovu vremena provedenog igranjem, umesto rezultata. Redditor TheHotterPotato uradio je detaljnu analizu ovoga i došao do pomenute brojke od 40 sati igranja da biste sakupili 60 000 kredita, koliko je potrebno za otključavanje jednog heroja/zlikovca.\nTo znači da igrate tih 40 sati i da pri tome ne potrošite ni jedan jedini kredit na kupovinu bilo čega drugog, bilo da su kutije sa nagradama ili neke druge stvari.\nDetaljnu statistiku koju je pomenuti Reddit napravio, kao i obilnu diskusiju, možete pronaći na pomenutom Reddit threadu.Nadamo se da će DICE i EA još poraditi na ovom sistemu pre nego što igra izađe 17. novembra.\nRelated Items:Battlefront II, DICE, EA, electronic arts, Reddit, Star Wars, StarWars


Zaštitimo Zvezdarsku šumuPunim plućima!: Ne bavimo se problemom legalizacije\nNe bavimo se problemom legalizacije\nObaveštavamo građane i gradske institucije da udruženje Zaštitimo Zvezdarsku šumu ne učestvuje u akciji prikupljanja potpisa za peticiju čiji je predmet legalizacija objekata u Zvezdarskoj šumi i njihovo zoniranje, niti podržava tu akciju.\nNaše udruženje ne učestvuje, niti podržava ni ovu ni bilo koju drugu akciju vezanu za problem legalizacije, ma od koga potekla.\nBranimo zelenilo Zvezdarske šume, ne bilo čije privatne interese, niti se na bilo koji način bavimo legalizacijom. U tom kontekstu, svako pozivanje na naše udruženje, naše akcije, naše stavove, naš slogan ili naše članove predstavlja zloupotrebu i manipulaciju.\nMolimo građane da pažljivo pogledaju šta potpisuju i da nam prijave svaki pokušaj manipulacije na zvezdarskasuma@yahoo.com\nОбјавио Zvezdarac у 13:06


60 GODINA CENTRA ZA SOCIJALNI RAD - Televizija K-1\n60 GODINA CENTRA ZA SOCIJALNI RAD\nLeskovački Centar za socijalni rad kao respetabilna ustanova koja velikom broju građana Leskovca pomaže u rešavanju problema iz oblasti socijalne i porodično pravne zaštite prigodnom svečanošću u Narodnom pozorištu i dodelom priznanja pojedincima i ustanovama i institucijama za uspešnu saradnju obeležio je šest decenija uspešnog rada i postojanja.\nCentar za socijalni rad u Leskovcu je na današnji dan pre tačno 60 godina, davne 1961. godine, formiran odlukom narodnog odbora Leskovačkog sreza sa isključivom delatnošću proodično pravne zaštite.\nOd tada do danas su se razvijale usluge koje je institucija pružala, a danas Centar kao osnovnu delatnosti ima socijalnu zaštitu koja podrazumeva sprovođenje postupaka i odlučivanja o pravu građana na novčanu socijalnu pomoć, dodatak za pomoć i negu drugog lica, smeštaj u ustanove socijalne zaštite.\nU okviru porodično – pravne zaštite, druge važne delatnosti, zadatak institucije je da uredjuje i organizuje poslove starateljstva, usvojenja i hraniteljstva, kao i poslove vezane za raspolaganje imovinom maloletnih lica. Pored osnovne, tu su i usluge proširenih prava socijalne zaštite, koje su reformom socijalne zaštite stavljene Centru u delokrug rada.\nNjih finansira lokalna samouprava a reč je o jednokratnoj novčanoj pomoći,\nuslugama smeštaja u Prihvatilištu za žene i decu žrtve nasilja kao i usluga\npružanja pomoći i nege u kući osobama kojima je to neophodno.\nZahvaljujući podršci i finansijskoj pomoći grada, Centar za socijalni rad\nLeskovac je kod resornog Ministarstva licencirao dve usluge socijalne zaštite i to na period od 6 godina. Reč je o Prihvatilištu za žene i decu žrtve nasilja u porodici i usluzi Pomoć i nega u kući.\nGrad Leskovac je 2015. godine uložio preko 3 miliona dinara u adaptaciju i sanaciju zgrade gde se danas nalazi Prihvatilište za ženu i decu žrtve nasilja u porodici – Sigurna kuća, a svake godine se iz budžeta za njeno funkcionisanje predviđa milion dinara. Koliko je veliko ulaganje grada u oblast socijalne zaštite u poslednjih 7-8 godina, i koliki senzibilitet prema socijalnoj zaštiti imamo govori i činjenica da je iz gradskog budžeta za socijalnu zaštitu od 2013. godine do danas izdvojeno oko milijardu dinara.\nLeskovački Centar za socijalni rad je jedan od najmodrenijih u Srbiji i u rekonstrukciju zgrade sa rampom i liftom za invalide uloženo je oko 44 miliona dinara.\nDanašnjoj svečanosti su prisustvovali državni sekretari minsitarstva za rad, zapošljavanje, boračka i socijalna pitanja Mirko Janjić i ministarstva za demografiju i brigu o porodici Milka Milovanović-Minić koji su čestitali jubilej i pohvalili rad Centra.\nKoliko je bitna briga o deci istakao je Mladen Petrović koji je nakon što je izgubio roditelje odrastao u hraniteljskoj porodici, a danas je uspešan student i dobar čovek zahvaljujući brizi humanih ljudi i leskovačkog Centra za socijalni rad.\nUsluga ,,pomoć i nega u kući“ za stara lica, koju pružaju tri geronto domaćice takođe se finansira iz bužeta grada.\nCentru se godišnje u proseku podnese više od 12.000 zahteva…Otvorene su kancelarije u Vučju, Brestovcu i Grdelici.\nGrad Leskovac je dobio prestižno priznanje Zaštitnika građana za doprinos razvoju svih oblika pristupačnosti.\nCentar za socijalni rad Leskovac, od početka svog postojanja sarađuje sa svim relevantnim državnim institucijama i organima pre svega sa resornim Ministarstvom,gradom Leskovcem, PU, sudovima, tužilaštvima kao i sa organizacijama i udruženjima sa teritorije grada Leskovca, koja se bave i koja pružaju usluge socijalne zaštite i kojima su danas uručena priznanja za uspešnu saradnju, kao i gradonačelniku Leskovca Goranu Cvetanoviću.\nCentar za socijalni rad Leskovac jedan od retkih Centara koji godinama unazad organizuje letovanje za decu bez roditeljkog staranja koja se nalaze u hraniteljskim porodicama.\nZa svoj dugogodišnji rad, Centar za socijalni rad je dobio i najveće priznanje\ngrada, Oktobarsku nagradu u vidu pohvale za ostvarene izuzetne rezultate u oblasti socijalne zaštite.\n← URUČENA PRIZNANJA SRPSKOG LEKARSKOG DRUŠTVA\nVesti TV K 1 21 05 2021 →


U Kruševcu postavljen kamen temeljac za 20 stanova za izbeglice\nBeta 30. marta 2017. 16:15\nIzgradnja 20 stanova za izbeglice iz Bosne i Hercegovine i Hrvatske počela je danas u Kruševcu polaganjem kamena temeljca.\nStanovi u Kruševcu se grade donatorskim sredstvima i sredstvima Grada Kruševca, u okviru drugog potprojekta Regionalnog stambenog projekta Republike Srbije, izbeglice će ih dobijati u zakup, sa mogućnošću kasnijeg otkupa po povlašćenim cenama.\nKamen temeljac je u ime Vlade Srbije položio ministar spoljnih poslova Ivica Dačić, koji je kazao je da je projekat veoma bitan, kao i da se većina izbeglica odlučila za trajnu integraciju u Srbiji, jer nisu u mogućnosti da u potpunosti ostvare svoja prava u državama porekla.\nDačić je rekao da Vlada Srbije pomaže i interno raseljenim licima sa Kosova i Metohije, koji se nalaze u nezavidnoj situaciji jer još uvek čekaju održiva rešenja, uključujući i pravo na povratak u pokrajinu, na koje, kako je rekao, Srbija neće zaboraviti.\n„Napredak regionalnog stambenog programa nam svima uliva nadu da rešenje postoji i da se uz angažovanje svh može doći do zadovoljavajućih rezultata“, rekao je Dačić.\nOn je rekao da u devet lokalnih samouprava ove godine počinje izgradnja 200 stanova.\n„Želimo da onima koji su izbegli na neki način nadomestimo ono što su izgubili, da im povratimo veru u sigurnu budućnost i obezbedimo zaštitu kao gradjanima Srbije“, rekao je Dačić.


Instagram je društvena mreža koja je u vlasništvu Fejsbuka, a kao prenosi Rojters, sporni su imejl podaci i brojevi telefona korisnika ispod 18 godina, koji su dostupni javnosti.\nDPC, glavni pravni zaštitnik za internet podatke u Evropskoj uniji, primio je žalbe pojedinaca i izrazio "potencijalnu zabrinutost" povodom rukovanja podacima malolethih osoba na Instagramu, rekao je za Rojters zamenik ove službe Grem Dojl.\nIrski zaštitnik je pokrenuo istragu nakon žalbe Dejvida Stajera, američkog naučnika. Istragom će se utvrditi da li Fejsbuk ima legalno pravo da upravlja podacima i da li daje adekvatnu zaštitu svojim korisnicima na Instagramu.\n-Ova istraga se takođe odnosi i na to da li Fejsbuk poštuje svoja pravila o kontroli podataka kada su u pitanju maloletna lica, rekao je Dojl.


Nova.rs: Belivuk rekao da je rušio u Savamali: „Zvonko Veselinović, Sale i ja smo poslali momke“ - Medija centar\nNova.rs: Belivuk rekao da je rušio u Savamali: „Zvonko Veselinović, Sale i ja smo poslali momke“\nUhapšene vođe kriminalne grupe Veljko Belivuk i Marko Miljković, kao i članovi njihovog klana Miloš Budimir i Vlade Draganić, saslušani su u ponedeljak u Tužilaštvu za organizovani kriminal (TOK) zbog ubistva Gorana Mihajlovića i Nikole Mitića. Osumnjičeni su negirali krivicu, istakavši da tužilaštvo i policija podmeću dokaze protiv njih. Belivuk je rekao i da će ispričati sve što su radili za državu u proteklim godinama, počevši od rušenja u Hercegovačkoj ulici u centru Beograda.\nNi dan danas se ne zna ko su bili misteriozni fantomi na bagerima, ili „kompletni idioti“, kako ih je tada nazvao predsednik Srbije, Aleksandar Vučić, dok je obećavao da će u potpunisti rasvetliti ovaj slučaj.\nPolicija nije reagovala, već ih je upućivala na komunalnu policiju. Iako je tadašnji načelnik Komunalne policije Beograda, Nikola Ristić, rekao da građani kobne večeri nisu pozvali ovu službu, naknadnom kontrolom rada policije utvđeno je drugačije.


DECA MOGU IMATI TEŠKE POSLEDICE KOVIDA: Doktor Vukomanović objašnjava - Važno je da ih štiti vakcinacija odraslih | Novosti.RS\nDECA MOGU IMATI TEŠKE POSLEDICE KOVIDA: Doktor Vukomanović objašnjava - Važno je da ih štiti vakcinacija odraslih\n11. 05. 2021. u 09:20 >> 09:43\nU INSTITUTU se u poslednje dve do tri nedelje povećao broj bolesnika koji imaju jednu od najtežih formi bolesti koju izaziva ovaj virus, a zove se multisistemski inflamatorni sindrom.\nTo može da ukaže na dve stvari - da je jedan od pikova zaražavanja dece bio negde pre šest do osam nedelje i druga da je ipak manji broj dece sa teškom kliničkom slikom koja zahtevaju bolničko lečenje - rekao je doktor Vladislav Vukomanović iz Instituta za majku i dete.\nOn je upozorio da multisistemski inflamatorni sindrom podrazumeva zahvaćenost svih organa i dodao da je kod devetogodišnje devojčiće zahvaćen mozak, a bilo je i slučajeva da je zahvaćena koža ili konjuktivi.\n- U 50 odsto slučajeva zahvaćeno je srce, na sreću bez nekih bitnih promena, izlečenje je bilo kompletno. Oštećenje jetre, bubrega je veoma važno. Nadam se da su ove posledice prolazne, a prema kratkoročnom i srednjeročnom praćenju ova deca uglavnom potpuno ozdrave na kraju - rekao je Vukomanović u gostovanju na K1 TV.\nDOKTOR ŠEKLER DAO ODGOVORE: Ovo su tri pitanja o vakcinaciji koja zanimaju celu Srbiju\n11. 05. 2021. u 08:13\nISTRAŽIVANJE POKAZALO: Kod nehospitalizovanih mali rizik od dugoročnih posledica korone\n11. 05. 2021. u 07:38\nDOKTOR ILINČIĆ ODGOVORIO NA VAŽNO PITANJE: Da li oni koji imaju problem sa štitnom žlezdom mogu da prime vakcinu?\n10. 05. 2021. u 16:05\nOn je izrazio nadu da će broj dece sa ovim sindromom vremenom padati, i dodao kako je reč o deci starijoj od pet godina koja imaju genetsku predispoziciju da razviju ovakve simptome bolesti.\nKaže da uvek postoji bojazan da će se zaraza brže širiti nakon povratka dece u škole, ali na sreću ona uglavnom prođu bez simptoma posle zaražavanja ovim virusom.\n- Veoma je važno da decu štiti vakcinacija odraslih. Zato ona treba da bude u punom obimu, da se uspostavi imunska kompetentnost nacije da bi se time zaštitila i deca, a o vakcinaciji dece pričaćemo verovatno za nekoliko meseci - istakao je Vukomanović.\nvirus korona vakcinacija Institut za majku i dete posledice korone korona virus dr Vladislav Vukomanović korona kod dece korona kod beba multisistemski inflamatorni sindrom\nVESIĆ SAOPŠTIO: Revakcinisano pola miliona Beograđana\nPREMA zvaničnim podacima Gradskog zavoda za javno zdravlje revakcinisano je 500.967 punoletnih lica, što iznosi 36 odsto punoletnog stanovništva Beograda, rekao je Goran Vesić gostujući u jutarnjem programu TV Hepi.\n11. 05. 2021. u 08:52\nNAJNOVIJI PODACI: U TC „Ušće” do sada vakcinisano više od 2.600 ljudi, u mobilnom autobusu više od 500\nSEKRETARKA za socijalnu zaštitu Nataša Stanisavljević istakla je da se danas u podne otvara vakcinalni punkt u Tržnom centru „Ušće” i da će raditi do 20 časova.Napomenula je da će radno vreme biti isto i ostalim danima, kaoi to da na ovom punktu nije potrebno zakazivnje.\n10. 05. 2021. u 13:32\nSVE MANJE PRVIH PREGLEDA: U čačanskoj bolnici od korone preminuo pacijent iz Kragujevca\nNA kovid odeljenjima čačanske bolnice tokom protekla 24 sata (presek od ponedeljka ujutru) preminuo je pacijent iz Kragujevca, star 80 godina.\n10. 05. 2021. u 12:47\nALBANCI RADE PO RECEPTU ĐUKANOVIĆA I USTAŠA: Hoće da stvore svog Miraša Dedeića!\nPREDSEDNIK Srbije Aleksandar Vučić izjavio je danas da će na KiM pokušati, kao i u Crnoj Gori, da prave pravoslavnu crkvu kada im ne bude uspelo lažno prisvajanje kosovskog kulturnog nasleđa.\n22. 06. 2021. u 16:40\nTRESE SE ORAŠAC: Taktička vežba vojne policije (FOTO)\nU OKVITŽRU Združene taktičke vežbe sa bojevim gađanjem „Munjeviti udar 2021“, na poligonu „Orešac“ kod Vršca jedinice vojne policije realizuju taktička uvežbavanja i vežbe u neutralisanju diverzantske grupe.\n22. 06. 2021. u 16:33\nNATO "PIŠE" REZOLUCIJE O SREBRENICI: Strateški cilj je da se Srpska proglasi genocidnom tvorevinom i da se ukine\nREZOLUCIJA parlamenta u Podgorici, u kojoj se osuđuje navodni genocid u Srebrenici, očigledno će biti samo prvi u nizu dokumenata koji će doći i spolja i iznutra, sa glavnim ciljem da se Republika Srpska proglasi za genocidnu tvorevinu, "bočno" žigoše i čitav jedan narod kao zločinački, a da se Srbiji oteža pozicija, posebno u rešavanju kosovskog pitanja.\n22. 06. 2021. u 15:48\nPRIVREDNA komora Srbije uspostavlja novu FINNO platformu za razvoj poslovanja kompanija iz regiona. Na njoj će 25. juna biti organizovana on-lajn konferencija, na kojoj će biti predstavljeni programi podrške i kreditne linije za mala i srednja preduzeća na Zapadnom Balkanu.\n16:40 ALBANCI RADE PO RECEPTU ĐUKANOVIĆA I USTAŠA: Hoće da stvore svog Miraša Dedeića!\n16:37 SPORTSKI SAVEZ SRBIJE: Počinje druga faza projekta "Sport u policiji"\nSPORT u policiji ulazi u narednu fazu takmičenja - U kancelariji Sportskog saveza Srbije održan je sastanak, pred početak druge faze projekta, Regionalnog takmičenja akcije "Sport u policiji".\n16:35 NOVA OPTUŽNICA PROTIV SRBA: Rade Macura na udaru Sarajeva zbog tobožnjeg ratnog zločina\nTUŽILAŠTVO BiH podiglo je optužnicu protiv Rada Macure (58) iz Gradiške, koji se, kako nam je rečeno u toj pravosudnoj instituciji BiH, tereti da je, navodno, “juna 1992. godine, u svojstvu komadanta VRS (komandir 1. čete 2. bataljona 1. Lake gradiške brigade) postupao protivno odredbama Ženevskih kovencija o zaštiti civilnih osoba za vreme rata”.\n16:34 ČAROLIJA STAKLA I ZLATNIH NITI: Izložbom nove kolekcije Jelene Milošević otvorena manifestacija "Dani kraljice Jelene Anžujske".\nNOVU kolekciju radova od stakla, ali i slike, beogradska umetnica Jelena Milošević, posvetila je ženi kralja Uroša Prvog Nemanjića, majci kraljeva Dragutina i Milutina i ktitorki manastira Gradac, a predstavlja ih na izložbi "Putevi Gospodnji", kojom je otvorena manifestacija upravo nazvana "Dani kraljice Jelene Anžujske".\n16:33 TRESE SE ORAŠAC: Taktička vežba vojne policije (FOTO)\nŠOK! Pogled na OVU fotografiju je najveći motiv da žena smrša!\nLedeni sladoled od LUBENICE: Rashladite se uz nezaboravan ukus domaćeg sladoleda! (RECEPT/VIDEO)\n62 SAZNAJEMO: Danijela Štajnfeld izmislila silovanje zbog azila?! Planirala odlazak u Ameriku još 2008. godine\n47 SRPSKI TURISTI TRAŽE SVOJE PARE: Veliki incident u Grčkoj dobija epilog\n26 HEROJI SA KOŠARA BIĆE NA VOJNOJ VEŽBI PORED VUČIĆA: "Hoću da njima ukažemo poštovanje, da se nikada više ne stidimo naših boraca"\nVUČIĆ OČITAO LEKCIJU KAMBERIJU: Predsednik progovorio o srpskom stradanju - Gde su ubice porodice Šutaković? (VIDEO)\n22. 06. 2021. u 15:04\nVUČIĆ POKAZAO SRAMNI GRAFIT KAMBERIJU: Da sam video uživo - ne bih preživeo (FOTO)\n22. 06. 2021. u 14:42\n(UŽIVO) VUČIĆ PODNOSI IZVEŠTAJ SKUPŠTINI O KiM: Nema busanja u grudi - mir, stabilnost i bezbednost su prava pobeda (FOTO/VIDEO)\n22. 06. 2021. u 11:51 >> 14:25\nDRŽAVA POKLANJA 200.000 SEOSKIH KUĆA: Raspisuje se konkurs - evo ko može da se prijavi\n22. 06. 2021. u 13:22\nUPAO U PRODAVNICU I UZEO DVA NOŽA: Policija identifikovala aktere velike tuče u Loznici\n22. 06. 2021. u 16:27\nNESREĆA KOD SMEDEREVA: Prevrnuo se traktor - vozač preminuo na licu mesta\n22. 06. 2021. u 15:55\nDELOVI PADALI KAO DOMINE, NIJE MU BILO SPASA: Detalji tragedije u Kraljevu - na gradilištu poginuo mladić iz Obrenovca (FOTO)\n22. 06. 2021. u 15:45\nUŽAS U ZRENJANINSKOJ POSLASTIČARNICI: Nožem napao poznanika\n22. 06. 2021. u 15:02\n22. 06. 2021. u 14:14\n22. 06. 2021. u 15:14\n22. 06. 2021. u 14:56\nEVO KADA STIŽE KRATKOTRAJNO OSVEŽENJE: Meteorolog Todorović otkriva u kojim delovima Srbije se mogu očekivati pljuskovi\n22. 06. 2021. u 14:28


Prvi efekti primene trgovinskog sporazuma sa EU\nSrbija je počela da primenjuje Prelazni trgovinski sporazum sa EU, a prvi efekat ovakve odluke su carine na uvoz automobila, koje su od petka niže za 50 odsto. Iako se pojeftinjenje ostalih proizvoda iz zemlja EU ne može odmah očekivati, ovo je nužan korak ka članstvu.\nPrimena Prelaznog trgovinskog sporazuma predviđa postepeno smanjenje, a zatim i ukidanje carinskih stopa na uvoz proizvoda iz Evropske Unije, što će rezultirati pojeftinjenjem i većom konkurentnošću na tržištu Srbije. Odlukom o jednostranoj primeni, Srbija je pokazala spremnost za sledeci korak, a to je dobijanje statusa kandidata za članstvo u EU, kaže savetnica potpredsednika vlade za evropske integracije Srbije Ksenija Milivojević:\n“Naime, ne može se dobiti status kandidata za članstvo ukoliko ne postoji što je moguće efikasniji i dug period primene Sporazuma. Za nas, što pre krenemo sa primenom, to je bolje u smislu sticanja statusa kandidata. U ekonomskom smislu, naravno liberalizacija trgovine, drugim rečima ulazak na evropsko tržište i jačanje konkurentnosti naše privrede, što je jedan od ključnih uslova za punopravno članstvo u Evropskoj uniji.”\nPodsećamo, EU još nije počela punu primenu Prelaznog sporazuma sa Srbijom jer je za tu odluku potreban konsenzus svih članica, a Holandija insistira da pre toga Beograd do kraja ispuni obaveze prema Haškom tribunalu i izruči tom sudu Ratka Mladića. Jednostrana primena trgovinskog Sporazuma ne umanjuje ni ovu, ni i ostale obaveze Srbije na putu ka članstvu. Iako ima elemente ustupka, ona je prirodan i nužan sled u procesu evropskih integracija, kaže predsednik Foruma za međunarodne odnose Milan Simurdić:\n“Ne zavisno od toga da li se prelazni sprazum primenjuje ili ne, Srbija mora ići susretno prema Evropskoj uniji, pogotovo u zakonodavnom smislu. Koliko se vidi, najveće primedbe dolaze upravo na to što je parlament paralisan i što se proces prilagođavanja zakonodavstvu Unije odvija veoma sporo ili praktično brzinom puža.”\nU prvoj godini primene Sporazuma predviđene su manje carinske stope za pet do 20 odsto od dosadašnjih carina, a kao jedan od ključnih pozitivnih efekata, su od danas duplo niže carine na uvoz automobila. Premijer Mirko Cvetković ponovlja da će krajnji efekat biti niže cene evropskih proizvoda:\n“Desiće se, u skladu sa sporazumom koji predviđa sukcesivno smanjenje carinskih stopa za uvoz proizvoda iz Evropske unije, da će se primeniti prva tranša smanjenja za razne proizvode, postoji čitava lista tih proizvoda. U finalu, to će dovesti do toga da će građani, a isto tako i privreda, manje izdvajati sredstava, biće im jeftinija određena roba, odnosno proizvodni inputi koji se nabavljaju iz Evropske unije.”\nPrimena Sporazuma, međutim, znači i manje prihoda u budžetu od carina, čime su pojačani glasovi kritičara ovakve odluke Vlade, koji je ocenjuju kao štetnu po srpsku privredu. Ekonomista Milan Nikolić ipak poručuje da gubitaka ne mora biti:\n“Gubici jesu što će se imati manje carine, ali pod uslovom da bi se isto uvezlo automobila kao i da je ostala veća carina. A moglo bi se razmišljati i drugačije - da će uvesti više i da će se kroz neke druge dažbine to održati u boljem nivou, onda će se možda i manje izgubiti. Na koncu, ne možemo sve stalno pretvarati u gubitak, sve što mi radimo drugačije nego ostali svet. Ovo je urađeno da bi požurili prema Evropskoj uniji, zamislite da su svi tako računali, ne bi nikada ušli u EU.”\nIako u prvom periodu primene Sporazuma ne treba neće biti osetnijih efekata na polju cena, njegova primena podstaći će realno slabu tržištnu konkurenciju u Srbiji.


Projektovanje i izrada tehničkih rešenja | EnergoGlobal EG\nVeliku pažnju poklanjamo specifičnim potrebama naših klijenata, a sve sa ciljem da im omogućimo maksimalnu energetsku stabilnost Projektovanje i izrada dizel-agregatskih stanica su stalni izazovi našeg iskusnog, inženjerskog tima. Bavimo se izradom idejnih rešenja, sa odabirom opreme, građevinskim radovima, isporukom i montažom opreme, mašinskim i elektro radovima. Po sistemu “ključ u ruke”\nModernizacija starih sistema automatike je uvek u našem fokusu, a iskustvo u ugradnji nove opreme za automatski start agregata i praćenje (nadzor) svih bitnih parametara agregata su naša najbolja preporuka.\nEnergoGlobal vrši remont i rekonstrukciju “zastarelih” ili neispravnih agregata i opreme. To podrazumeva, u zavisnosti od vrste remonta, sledeće procese:


► Organizacioni tim Beer Festa očekuje da će festival biti održan tokom avgusta\nOrganizacioni tim Beogradskog festivala piva (Belgrade Beer Fest) saopštio je da se nada da će tokom avgusta epidemiološki uslovi dozvoliti organizaciju festivala uz maksimalno poštovanje svih mera.\nU današnjem saopštenju se navodi da su povodom toga u kontaktu sa gradskim i republičkim institucijama a da su predviđeni termini održavanja festivala od 12. do 16. avgusta.\n"Već je urađeno puno toga na pripremi obeležavanja punoletstva najmasovnijeg muzičko-pivskog festivala u ovom delu Evrope. Posledice koje aktuelna pandemija (koronavirusa) ima na razvoj muzičke industrije i manifestacionog turizma širom sveta svakako negativno utiču i na organizaciju svih festivala u Srbiji, ali se ipak nadamo najboljem mogućem rešenju", navodi se u saopštenju.\nOrganizatori festivala navode da su "apsolutno spremni da ispoštuju sve preporučene mere", dodajući da se Belgrade Beer Fest održava na ogromnom prostoru i moguće je obezbediti sve uslove da publika i ove godine uživa u besplatnim koncertima uz poštovanje socijalne distance, ograničavanje broja prisutnih posetilaca u isto vreme i uz povećanje broja sedećih mesta.\nfestival piva /\nOtkazan Oktoberfest zbog koronavirusa\nOvogodišnji Oktoberfest, najveći svetski festival piva koji je trebalo da se održi od 19. septembra do 4. oktobra u Minhenu, otkazan je zbog opasnosti od širenja koronavirusa, uz obrazloženje...\nTokom pet dana ovogodišnjeg Belgrade Beer Fest-a organizovan je besplatan gradski prevoz. Autobusi će prevoziti posetioce sa četiri ključne tačke u Beogradu do Ušća, na kom se održava...\nNoć u Beogradu: Dve saobraćajke, jedno upucavanje, 10 intervencija na Bir festu\nU dve saobraćajne nesreće koje su se dogodile prethodne noći u Sremčici i kod Brankovog mosta u Beogradu povređena su dva muškarca, dok je na Novosadskom putu muškarac (29) upucan u...


SEEbiz.eu / RS / Ljajić: Turska Eksim banka opredelila kredit od 400 mliona dolara za infrastrukturu u Srbiji\nRasim Ljajić Eksim banka Recep Tayyip Erdogan Aleksandar Vučić\nLjajić: Turska Eksim banka opredelila kredit od 400 mliona dolara za infrastrukturu u Srbiji\nDatum objave: 20.03.2018. - 21:06:48\nBEOGRAD - Turska Eksim banka opredelila je za razvoj infrastrukture u Srbiji kredit od 400 miliona dolara, rekao je danas ministar trgovine, turizma i telekomunikacija Srbije Rasim Ljajić.\nOn je novinarima posle sastanka Mešovitog komiteta za ekonomsku saradnju Srbije i Turske rekao da se trenutno pregovara o uslovima odobravanja tog kredita.\n"Politički i ekonomski odnosi izmedju Turske i Srbije razvijaju se uspešno u interesu obe zemlje, a cilj je da se za kratko vreme vrednost robne razmene sa 1,2 milijarde dolara podigne na dve milijarde dolara", rekao je Ljajić.\nDodao je da se očekuje da Srbija ratifikuje sporazum o slobodnoj trgovini ovog proleća i da to učini uskoro i Turska.\nOn je rekao da je Turska dozvolila i pre ratifikacije tih sporazuma bescarinski izvoz govedjeg mesa i već je za mesec dana izvezeno 200 tona.\nLjajić je kao preduslov za povećanje trgovinske razmene Srbije i Turske naveo da će se organizovati sve više poslovnih susreta u različitim sektorima.\n"Potrebno nam je više turskih investicija, prošla godina je po tome bila uspešna, a najavljena su ulaganja turskih investitora i za ovu godinu i to ne samo u tekstilnu industriju", rekao je Ljajić.\nPotpredsednik Vlade Turske Fikri Išik rekao je da je "Srbija za Tursku ključni partner na Balkanu koga doživljava kao suseda iako se ne graniči sa njim".\n"Prekretnica u poboljšanju naših odnosa je bio susret predsednika Redžepa Tajipa Erdogana i Aleksandra Vučića u novembru prošle godine", rekao je Išik.\nDodao je da će se raditi na povećanju broja turista i da je prošle godine iz Turske u Srbiju doputovalo oko 100.000, a iz Srbije u Tursku oko 140.000 gostiju.\nOn je rekao da "Turska posle Kine ima najveći preduzetnički sektor u gradjevinarstvu i da bi volela da gradi kapitalne objekte u Srbiji".\n"Želimo i da podignemo nivo investicija. Naši poslovni ljudi su investirali u Srbiju 60 miliona dolara a srpski 36 miliona dolara u Tursku", rekao je Išik.\nOn je istakao da je robna razmena u prva dva meseca ove godine bila veća za 50 odsto u odnosu na prva dva meseca prošle godine i da je to dobar predznak za celu 2018. godinu.\nIšik je rekao da Srbija i Turska imaju i zajednički projekat, kružni autoput Beograd-Sarajevo i da su u toku tehničke pripreme za realizaciju tog projekta.


Generalni sekretar NATO-a Anders Fogh Rasmussen optužio je danas režim u Damasku da nastavlja ispaljivati balističke projektile Scud.\nRasmussen je na konferenciji za novinare u Bruxellesu izjavio kako je tačno da je NATO otkrio da Sirija i dalje nastavlja da ispaljuje balističke Scud projektile.\n„Ove napade smatram očajničkim potezima režima koji će uskoro pasti“, izjavio je Rasmussen, prenosi dopisnik AA.\nIstakao je da je ovaj potez režima u Siriji ukazao na značaj snažne zaštite i odbrane Turske.\nRasmussen je izjavio da, iako projektili nisu pali na teritoriju Turske, i dalje postoji opasnost za Tursku. To je, pojasnio je, razlog zbog kojeg je NATO odlučio da razvija raketni sistem Patriot na granici Sirije i Turske.


“NAŠ ODGOVOR ĆE BITI BRZ”: Putin zapretio nuklearnim oružjem\n27. aprila, 2022 Vesti iz Sveta Napišite komentar\nPredsednik Rusije Vladimir Putin se upravo obratio parlamentu svoje zemlje gde je uperio prst u sve one koji žele da ugroze Rusiju i oštro im zapetio. On je između ostalog govorio i o trenutnoj vojnoj intervenciji Rusije u Ukrajini ali i o pretnjama po Rusiju i eventualnoj ruskoj reakciji koja bi bila nuklearne prirode ako se “strateški zapreti Rusiji”. Koristićemo “sva moguća sredstva” ako bude potrebno, rekao je ruski predsednik.\n„Specijalna interventna misija koja se sprovodi u Ukrajini biće ispunjena“, uverava predsednik Vladimir Putin u obraćanju ruskim parlamentarcima. Ovaj Putinov govor je pokazao izuzetnu ozbiljnost i čini se da nikada ruski predsednik nije bio ovako jasan u svojoj poruci.\n“Tvrdnje Ukrajine da imaju nuklearno oružje potvrđuju da je naša reakcija na ove cinične projekte bila ispravna i da je došla na vreme“, nastavio je svoje izlaganje ruski predsednik pred poslanicima. S druge strane, „ako neko želi da se umeša u ove događaje, strateškom pretnjom Rusiji, treba da zna da će naš odgovor biti hitan i brz. Imamo sve potrebne instrumente za to i koje ćemo koristiti, ako bude potrebno.”, izuzetno je odlučno izjavio Vladimir Putin.\nViše od mesec i po dana nakon početka sukoba između Ukrajine i Rusije, „blokirali smo prvi udarac sankcijama koje je Zapad preduzeo. Naš bankarski sistem, naša valuta, naša opšta ekonomija držali su se, i nisu se urušili, naprotiv“, zadovoljno je nastavio Vladimir Putin. Prema njegovim rečima, ekonomski rat „protiv Rusije je propao (…) I kao što sam vam rekao, mi ćemo odgovoriti na nasilna ograničenja koja pokušavaju da nas izoluju”.\nTagovi: nuklearno oružje - odgovor - putin - rusija


Isti taj žuti cvet je i zaštitni znak „Dijamanta“ zbog čega je kompanija pokrenula društveno odgovornu kampanju „Prati suncokret“, čiji je cilj podrška osobama sa Daunovim sindromom. Naime, od milion prodatih boca Dijamant ulja, biće odvojen po jedan dinar za donaciju udruženjima osoba sa Daunovim sindromom širom Srbije.\n“Na tržište smo plasirali boce ulja sa specijalnim etiketama koje su jasan putokaz svim našim potrošačima na koji način mogu da se priključe ovoj lepoj humanitarnoj akciji. To je prilika da uz omiljeno ulje dobiju i dodatno zadovoljstvo – osećaj da su pomogli drugima, baš kao što Dijamant, kao društveno odgovorna kompanija, tokom svoje tradicije koja je duža od 80 godina, konstantno pomaže zajednicu u kojoj posluje“, izjavila je Tatjana Đokanović, direktorka marketinga i razvoja u Dijamantu. Ona je naglasila i da to nije kraj angažovanja kompanije u vezi sa podrškom osobama sa Daunovim sindromom.


Inicijativa "Digitalna Srbija" u saradnji sa svojim partnerima najavljuje podršku realizaciji dve ideje koje su građani predložili tokom kampanje "Budimo pametni" i podržali kroz internet glasanje.\nOva neprofitna organizacija je pre nekoliko meseci u okviru kampanje "Budimo pametni" pozvala građane Srbije da se uključe u razgovor o tome šta bi sve digitalna tehnologija mogla da unapredi unašem društvu.\nNakon konsultacija sa nadležnim institucijama čije usluge mogu biti unapređene pomoću digitalne tehnologije, izabrana su dva rešenja koja će biti podržana – uključivanje sistema javnog prevoza u najpopularniji internet servis za navigaciju Google Maps, kao i unapređenje internet platforme koja roditeljima dece iz cele Srbije može da olakša savladavanje komplikovane procedure zapromenu vrtića.\nNajveći broj građana je podržao 30 ideja\nJAVNI PREVOZ NA GOOGLE MAPS\nMeđu 30 ideja koje je najveći broj građana podržao kroz internet glasanje našlo se nekoliko predloga koji se odnose na unapređenje informisanosti u domenu javnog prevoza u različitim gradovima. Među njima je bila i ideja Miloša Boškovića iz Niša koji je, umesto razvoja novih složenih rešenja, predložio jednostavno korišćenje postojeće platforme Google Maps za deljenje informacija o javnom prevozu sagrađanima. Vođena ovom idejom, Inicijativa "Digitalna Srbija" je u saradnji sa Programom Ujedinjenih nacija za razvoj (UNDP) i Kancelarijom za IT i eUpravu, kontaktirala lokalne samouprave i gradske agencije za saobraćaj kako bi se podaci o javnom prevozu u što većoj meri učinili dostupnim zakorišćenje građanima.\nU sklopu ove inicijative, biće pružena tehnička podrška nadležnim institucijama da se podaci o javnom prevozu obezbede i otvore za besplatno korišćenje svim građanima koji imaju pristup internetu. Praktično, ovo će značiti da će do kraja godine građani u nekoliko gradova u Srbiji moći da svoje korišćenje javnog prevoza planiraju koristeći aplikaciju Google Maps. Ovaj sistem je do sada realizovan sa preko 800 agencija za javni prevoz u svetu (uključujući i one uokolnim zemljama kao što su BiH, Hrvatska, Severna Makedonija, itd.), ali ne i u Srbiji. Velikim zalaganjem Direkcije za javni prevoz Grada Niša ovaj grad je prvi u Srbiji čiji javni prevoz je već odsada dostupan za korišćenje građanima kroz Google Maps. Takođe, kragujevačka Gradska agencija zasaobraćaj je u završnoj fazi, te uskoro možemo očekivati i kragujevački javni prevoz na Google Maps. U narednom periodu, biće pružena podrška da i u Beogradu, Subotici i Užicu ova usluga bude dostupnasvim građanima sa pristupom internetu.\nPodrška Nišu i Kragujevcu je pružena kroz projekat "Podatke otvori, na mapi se stvori", koji sprovodi organizacija "PALGO smart" sa četiri lokalne samouprave u Srbiji. Prvi rezultati u dve navedene lokalne samouprave postignuti su zajedničkim naporima svih navedenih partnera kroz projekat "Otvoreni podaci– otvorene mogućnosti" koji sprovodi UNDP u partnerstvu sa Kancelarijom za IT i eUpravu, a finansiraju Svetska banka i Fond za dobru upravu Ujedinjenog Kraljevstva.\nJEDNOSTAVNIJI PREMEŠTAJ DECE IZ VRTIĆA U VRTIĆ\nDrugi izabrani predlog u okviru inicijative "Budimo pametni" je pronalaženje digitalnog rešenja koje bi olakšalo premeštanje dece iz vrtića u vrtić. Naime, građani su kao problem identifikovali činjenicu da se raspoređivanje dece često završi izborom lokacija koje ne odgovaraju roditeljima, pa se mnogima dešava da se vrtić u koji je dete upisano nalazi suviše daleko od kuće ili mesta gde roditelji rade. Prematrenutnom sistemu, da bi premestili svoju decu, roditelji moraju da se povežu sa drugim roditeljima kojižele transfer i na taj način reše ovu situaciju. Digitalni aspekt bi ovu proceduru olakšao kroz algoritme koji jasnije dovode u vezu potrebe za premeštajem i mogu da kombinuju i više dece odjednom.\nRešenje ovog problema za Novi Sad već postoji, kreirao ga je novosadski programer Dušan Orlović. On je na adresi www.premesti.se napravio jednostavnu platformu koja je pomogla Novosađanima da prevaziđu ovaj problem tako što je generisala niz od nekoliko roditelja koji su iskazali želju zapremeštajem deteta i povezala ih kako bi transfer dece u celom nizu doveo do idealnog rasporeda.Inicijativa "Digitalna Srbija" će u saradnji sa svojom članicom, kompanijom Vega IT iz Novog Sada, naistoj adresi razviti novi sajt koji će omogućiti svim roditeljima iz Srbije da mogu lakše i brže da dođu do vrtića koji im odgovara.\nPredstavnici PRIVREDE do kraja godine u svakom IT odeljenju\nU domaće startape uloženo više od 140 miliona evra\n"SUŠTINA JE U POTROŠAČU" Panel o digitalizaciji na Kopaonik biznis forumu: Najveći izazov bezbednost i transparentnost


U Zaječaru je danas održana sednica Skupštine grada - Glas Zaječara\nHome Politika U Zaječaru je danas održana sednica Skupštine grada\nOdbornici su na današnjoj sednici razmatrali izveštaj o izvršenju budžeta za prvih šest meseci ove godine gde su ostvareni prihodi 20,85 odsto, a rashodi su veći u odnosu na ostvarene prihode 21,34 odsto.\nMarko Minić je razrešen dužnosti zamenika sekretara Skupštine grada i urednika službenog lista. Novi urednik službenog lista biće Biljana Popović, diplomirana pravnica iz Zaječara.\nNa mesto sekretara Štaba za vanredne situacije koju je obavljao Minić odbornici su postavili Marka Đuričića.\nOdbornici su na sednici razmatrali i rešenja o razrešenju i imenovanju člana Školskog odbora Osnovne škole „15. maj“ u Malom Jasenovcu, kao i rešenje o razrešenju članova Školskog odbora Osnovne škole za muzičko obrazovanje „Stevan Mokranjac“ u Zaječaru.\nPrethodni tekstMuzički program Outhide festivala na Kraljevici\nNaredni tekstČlanovi OPSD „Dragan Radosavljević“ osvojii Triglav


M. K.\t 8. avgusta 2016. 13:30\nEkipa Vojske Srbije zauzela je treće mesto na međunarodnom takmičenju pontonirskih jedinica “Otvorena voda” koje je tokom vikenda održano na reci Oka u ruskom gradu Muromu, u okviru Međunarodnih vojnih igara, prenose mediji u Srbiji.\nNaši pontonirci odmerili su snage sa pripadnicima oružanih snaga Rusije i Kine i na izuzetno teškoj stazi uspešno izvršili zadatak. Ruski tim postigao je najbolje vreme, dok je kineski tim bio drugi, saopštilo je Ministarstvo odbrane Srbije.\nOtvorene Međunarodne vojne igre u Rusiji na kojima učestvuju i pripadnici Vojske Srbije: https://t.co/rhRWUEmrYX pic.twitter.com/3kbSWCU92P\n— MO i VS (@mo_i_vs) August 1, 2016\nNagrađene su dve posade Vojske Srbije. Za najbolju posadu remorkera na takmičenju Prva medalja za Vojsku Srbije na vojnim igrama u Rusiji proglašena je posada u kojoj su bili desetari Aleksandar Rančev i Darko Naumov. Najbolja posada amfibijskog transportera takođe je posada Vojske Srbije u kojoj su bili vodnik Siniša Jovanović i desetari Milan Marković i Bojan Šujić.


ProAuto – Hyundai objavio prvu skicu novog Hyundaija i10\nMIRIŠE NA SPORT\nHyundai Motor predstavio je prvu zvaničnu skicu svog najmanjeg modela u Evropi – Hyundai i10. Treća generacija ovog automobila biće predstavljena u septembru, na sajmu automobila u Frankfurtu (IAA), a već smo do sada vidjeli i špijunske fotografije na testiranjima.\nNovi Hyundai i10 je, poput ostalih evropskih modela, dizajniran, razvijen i proizvodiće se u Evropi. Najnovije proširenje ponude korejskog proizvođača automobila stiže sa novim izgledom dinamičnijeg dizajna, koji pokazuje kontrast mekih površina i oštrih linija. Sudeći prema skici, iako se puno toga ne može primijetiti, proporcije su djelimično redefinisane odnosom širine i visine, te veličinom točkova. Široka saćasta rešetka prednje maske asocira na sportske automobile, pa pomalo podsjeća na modele Aston Martina. Na uglovima maske nalaze se okrugla dnevna svjetla, što je naslijeđeno iz aktuelne generacije.\nUkoliko zaista bude usvojen ovakav dizajn velikih trokutastih usisnika zraka, vrlo je vjerovatno da se nakon konvencionalne verzije sprema i verzija “N”.\nIz šturih informacija koje je objavio Hyundai, saznajemo da će novi i10 sadržavati Blue Link, Android Auto i Apple CarPlay mogućnost povezivanja, te podršku za bežično punjenje pametnih telefona i stražnju kameru. Također, novi model biće opremljen brojnim sigurnosnim sistemima, kao naprimjer Forward Collision-Avoidance Assist koji koristi prednji radarski senzor za otkrivanje ne samo automobila, već i pješaka ispred vozila. Automobil će biti standardno opremljen i sistemom Lane Keep Assist – upozorenje vozača i praćenje saobraćajne trake. U opciji će biti i sistem High Beam Assist.\nOčekujemo da će u ponudi motora biti atmosferski jednolitarski trocilindraš i 1,2-litarski četvorocilindraš (sa više snage i manjom potrošnjom nego ranije), upareni sa manuelnim ili automatskim mjenjačima. Također, trebao bi biti ponuđen i jednolitarski turbobenzinski motor.\nViše informacija o novom malom Hyundaiju i10 biće dostupno u narednim sedmicama, uoči njegovog predstavljanja u septembru, na IAA.\nHyundai, Hyundai i10, Hyundai Motor, i10\nSnimljen VW Golf 8. generacije bez kamuflaže Za 40 godina postojanja, Wolf Racing pripremio posebnu ediciju Forda Mustanga GT “One Of 7” sa 735 KS [Galerija]\nHyundai Plug-In Hybrid SUV Concept...\nHyundai demonstrira tehničke...


Zašto žene žive duže od muškaraca? | Restart Magazin\nDoktor Zac Turner redovni je kolumnista australskog Newsa za koji na vrlo zanimljiv i jednostavan način piše o medicinskim pitanjima koja nam često padnu na pamet. Njegovi odgovori su vrlo pitki i razumljivi pa mu zato čitaoci redovno upućuju pitanja, a jedno od nedavno postavljenih bilo je: “Zašto žene žive duže od muškaraca?”\n“Hvala na odličnom i istovremeno filozofskom pitanju. Na prvi pogled se čini kompleksno s mnoštvom faktora i genetskih predispozicija koje treba uzeti u obzir.\nI ta bi perspektiva bila potpuno tačna, ali moje glavno pravilo kod pisanja kolumne je da sve što više pojednostavim. Tako da ću, radije nego da pišem izveštaj pun medicinskog žargona, pojednostaviti odgovor u jednu jednostavnu rečenicu – žene žive duže od muškaraca jer su iskrenije kada dođu kod doktora.\nPrema statistikama australijskog Instituta za zdravstvo, dječak rođen u razdoblju od 2016. do 2018. godine može očekivati da će doživeti 80,7 godina, a devojčica 84,9 godina. Zajedno s činjenicom da će žene verovatnije posetiti lekara nego muškarci, a kada ih posete verovatnije će biti iskrene u vezi sa svojim zdravstvenim problemima – odgovor na vaše pitanje postaje očit.\nVeliki je problem sa zdravljem muškaraca i njihovim posetima lekaru taj što se skrivaju. Muškarci su smatraju da njihova snaga i zdravlje diktiraju njihovu muževnost. Trećina australijskih muškaraca (37 posto) uskraćuje informacije svojim lekarima, prenosi Novi list.\nJedno istraživanje je otkrilo da čak 72 odsto muškaraca radije obavlja kućne poslove, poput čišćenja toaleta, nego da odu kod lekara. To dovodi do toga da muškarci duže ignorišu zdravstvene probleme, poput kožnih mrlja i ožiljaka, što sve može dovesti do ozbiljnih zdravstvenih problema.\nOd 18. godine muškarci bi trebali redovno da rase zdravstvene preglede radi utvrđivanja krvnog pritiska, dijabetesa, holesterola i raka.\nSvakako postoje tri uobičajena zdravstvena problema koja će muškarac sakriti od svog lekara”, napisao je doktor u svojoj kolumni. Tri pomenuta zdravstvena problema poređao je tako što je na prvo mesto stavio erektilnu disfunkciju, a zatim gubitak kose i rak prostate.\nZa sva je tri slučaja naveo da je muškarcima neprijatno da priznaju da imaju problem i da radije gube san zbog situacije nego da odu kod lekara, što je izrazito važno uraditi na vreme.\n← Nemački mediji o Đokoviću: “Čovek iz srpskih brda koji je ovog 11. jula ispisao nove stranice istorije…”\nKombinacijom vakcina dobijamo složeniju imunološku zaštitu →\nKoliko je opasno biti sam svoj doktor?


ŽRK Radnički: U Šumice po završne bodove - Glas Šumadije\nNaslovna > Sport > ŽRK Radnički: U Šumice po završne bodove\nŽRK Radnički: U Šumice po završne bodove\n29/04/2022 29/04/2022 130Ostavi komentar na ŽRK Radnički: U Šumice po završne bodove\nBrojni pehovi i povrede su uzrokovali skraćenu rotaciju u brojnim utakmicama, tako da rukometašice Radničkog ove sezone neće osetiti slast učešća u plej ofu Arkus lige. No, ta činjenica ih neće omesti u nameri da se u poslednjem, 22. kolu predstave u najboljem svetlu beogradskoj publici u hali “Šumice” gde će ih ugostiti domaćin, ekipa RK Beograda u subotu 30. aprila. Podsećanja radi u jesenjem duelu ovih rivala Kragujevčanke su trijumfovale rezultatom 40:31.\nBez obzira što su šanse za ulazak u plej-of izgubljene, imamo želju da sezonu završimo pobedom. Beograđanke su mlada ekipa koja će, čini se tek u narednim godinama dostići svoj pun potencijal, ali im upravo ta mladost daje borbenost, agresivnost i želju za dokazivanjem i na taj način ih čini uvek nezgodnim protivnikom. Uprkos svemu tome, mislim da ukoliko otvorimo utakmicu kako treba i pokažemo da smo došle po bodove neće biti problema da iste ponesemo za Kragujevac, najavila je poslednji prvenstveni susret kapiten Radničkog Tijana Petrović.\nPočetak utakmice je zakazan za 16 časova, a pravdu će deliti sudijski par Danijela Sando-Kovačević i Dragana Jakovljević iz Čačka.\nZa navijače Radničkog i ljubitelje rukometa je obezbeđen video-link sa direktnim prenosom utakmice:\nTagovi: Kragujevac rukomet ŽRK Radnički\nRođene 4 bebe u poslednja 24 sata\nKarlos Tavareš: Direktor koji je obećao „lep automobil“


Otvoren Javni konkurs za izbor direktora CPN-a - ELEMENTARIJUM\nUpravni odbor raspisao Javni konkurs koji će biti otvoren do 29. maja 2015. godine\nPogledajte Javni konkurs za izbor direktora/ke CPN-a\nNa sednici održanoj u sredu, 29. aprila, Upravni odbor doneo je odluku da raspiše Javni konkurs za izbor direktora/ke Centra za promociju nauke. Rok za podnošenje prijave je 29. maj, do 16 časova.\nOdlukom su predviđeni uslovi koje treba da ispunjavaju kandidatkinje i kandidati, kao i dokumentacija koju treba da dostave uz prijavu. Javni konkurs je oglašen u dnevnim listovima „Danas“ i „Politika“, kao i na Osnovnom sajtu CPN-a.\nUpravni odbor je odluku o raspisivanju Javnog konkursa doneo u skladu sa Zakonom o NID, a postupak izbora, nakon prikupljanja prijava, obuhvatiće analizu dokumentacije i razgovor sa odabranim kandidatima.\nU skladu sa zakonom i Statutom CPN-a, odluku o izmenovanju direktora Upravni odbor donosi većinom glasova, nakon prethodno pribavljene saglasnosti ministra.\nJavni konkurs je raspisan više od mesec dana nakon imenovanja vršioca dužnosti direktora, dr Zorane Kurbalije Novičić, pošto su, u međuvremenu, otklonjeni problemi koji su opterećivali rad ustanove.\nFunkciju direktora je od 2011. do 2015. godine vršila mr Aleksandra Drecun.


Neuspela prodaja Telenor banke - Ozonpress :: internet portal\nBUGARSKI fond „River stiks kapital“ neće postati vlasnik Telenor banke. Kako je „Novostima“ potvrđeno u Narodnoj banci Srbije, ovaj fond nije dobio dozvolu za preduzimanje većinskog paketa akcija ovdašnje banke u vlasništvu telekomunikacionog operatera.\n– NBS nije odobrila navedenom fondu preuzimanje većinskog paketa akcija u Telenor banci, odnosno nije dala prethodnu saglasnost za sticanje vlasništva u banci, s obzirom na to da je na osnovu podnetog zahteva i dokumentacije utvrdila da ne ispunjava uslove utvrđene propisima Republike Srbije – rečeno je „Novostima“ u NBS.\nU kompaniji „Telenor“ potvrdili su „Novostima“ da nije dobijena saglasnost za strateško partnerstvo sa fondom „River stiks kapital“ u Telenor banci, koja podrazumeva preuzimanje 85 odsto akcija banke.\n– Strateško partnerstvo sa fondom „River stiks kapital“ je važan korak, jer želimo dalje da razvijamo poslovanje Telenor banke i portfolio usluga koje nudimo – rekla je za „Novosti“ Ingeborg Ofsthus, generalna direktorka „Telenora“ u Srbiji i predsednica Upravnog odbora Telenor banke. – „Telenor“ veruje da partnerova reputacija, ekspertiza i iskustvo poslovanja u finansijskom sektoru predstavljaju vrednost za buduće poslovanje banke. U narednom periodu, podržaćemo svaki korak koji će doprineti pozitivnom ishodu ovog procesa.\nU pisanom odgovoru dostavljenom „Novostima“ oglasio se i Elvin Guri, generalni direktor investicionog fonda „River stiks kapital“, najavljujući da će nastojati da svoju investiciju ostvare.\nKOMPANIJA „Telenor“ osnovala je Telenor banku 2014. godine, kupivši tadašnju KBC banku, bez klijenata koje je preuzela Sosijete ženeral banka. „Telenor“ je, na ovaj način, praktično kupio bankarsku licencu za poslovanje u Srbiji. Iako kupoprodajna cena nije obelodanjena, kompanija je istakla da je ukupna investicija za uspostavljanje prve onlajn mobilne banke u regionu bila oko 40 miliona evra. Banka ima više od 350.000 korisnika.\n– Duboko verujemo u potencijal Telenor banke, i želimo da uđemo na bankarsko tržište Srbije kao novi investitor – navodi Elvin Guri. – Nastavićemo da razgovaramo sa nadležnim državnim institucijama, sa ciljem da pronađemo najbolje rešenje. Uvereni smo u uspeh ovog partnerstva, i da će ono doneti nove benefite i korisnicima Telenor banke i srpskom tržištu.\nVest o prodaji bugarskom fondu objavio je „Telenor“ u avgustu prošle godine. Tada je, u javnom saopštenju, navedeno da je vlasnik banke, kompanija „Telenor“, prodala 85 odsto udela u svojoj Telenor banci investicionom fondu „River stiks kapital“. Na ovaj način, kroz strateško partnerstvo sa Telenor bankom, fond „River stiks“ trebalo je da prvi put kroči na srpsko tržište.\nINVESTICIONI fond „River stiks kapital“ osnovao je Elvin Guri, bugarski biznismen poreklom iz Albanije, koji je prethodno bio osnivač nebankarske finansijske institucije „Džet fajnans“, koju je kasnije prodao francuskoj grupaciji „BNP Pariba“. Pre nego što je postao preduzetnik, Guri je radio za „Prajsvoterhaus kupers“ i EBRD u Sofiji i Londonu.


Data Science od sada i na Fiverr-u, prva promena u kategorijama poslova nakon 9 godina\n12:37 Central European Time: Beograd, Berlin, Pariz\n06:37 Eastern Time: Njujork, Boston, Majami\n03:37 Pacific Time: San Francisko, Los Anđeles, Sijetl\n18:37 China Standard Time: Peking, Šangaj, Singapur\nFiverr veruje da će novi poslovi biti od koristi manjim preduzećima i unaprediti im poslovanje.\nFiverr, servis koji pruža frilens usluge za najrazličitije poslove, od pisanja, video produkcije, kompozicije do marketinga i grafičkog dizajna, nedavno se proširio u analizu podataka, prenosi ZDNet.\nPosle devet godina Fiverr je dodao novu kategoriju, Data, pod kojom se nalazi niz potkategorija (baze podataka, analiza podataka, obrada podataka, vizualizacija podataka, unos podataka, data science, drugo).\nFiverr ovim potezom pokušava da pomogne manjim firmama da dođu do podrške u navedenim oblastima. Kako je izjavio Miša Kaufman, CEO Fiverr-a: „manje kompanije moraju se osećati osposobljenim da iskoriste informacije koje velike korporacije već godinama sakupljaju”.\nData Science poslovi već su postojali na platformi, ali su ranije bili klasifikovani pod Data Analysis & Reports, a ova nova promena, pored toga što nudi bolju klasifikaciju, omogućuje i veću vidljivost same oblasti u okviru Fiverr vertikale.\nSve ovo je još jedan od pokazatelja da celokupna oblast analize i analitike nastavlja da raste, kao i da ove usluge postaju sve pristupačnije, što će imati velike posledice na tržište.


Tekstovi sa tagom: Queen\nSećanje na Fredija Merkjurija\nTačno pre 28 godina, u nedelju, 24. novembra 1991. godine u svojoj 45 godini života planetu Zemlju je napustio Freddie Mercury, jedan od najboljih pevača u istoriji rock and roll muzike. Mercury je umro od posledica HIV virusa, od bolesti koju je od javnosti krio 24 sata pred smrt, pokušavajući tako da od medija, koji su ga retko štedeli duž čitave karijere, zaštiti najbliže oko sebe. Jednu od najboljih knjiga o frontmenu legendarne grupe Queen napisao je Peter Freestone, Freddijev lični asistent koji ga je poslednjih 13 godina pratio kroz život. U dilemi koji deo iz tog perioda da prenesemo, opredelili smo se za epizodu sa čuvenom operskom divom Montserrat Caballe i projekat Barcelona iz 1988. godine, koji po mnogima predstavlja vrhunac Mercuryjeve karijere. Spoj opere i rocka predstavljen na ovom albumu do dan-danas ostaje neponovljiv. Četrdeset godina nakon izlaska prvog albuma Queen, muzika i duh ovog genija i dalje sijaju punim sjajem


Zemaj: Kosovo obezbedilo pola miliona doza Fajzerove vakcine - Gorapress.net\nPotrošače na Kosovu do maja očekuju manji računi za strujuKosovska policija obezbeđuje CIK, Samoopredeljenje traži objašnjenjeHoti: Prosvetni radnici će dobijati 13. platu od 2023. godine\n05.01.2021. u 23:17\nZemaj: Kosovo obezbedilo pola miliona doza Fajzerove vakcine\nKosovski ministar zdravlja, Armend Zemaj, saopštio je na Fejsbuku da je Kosovo obezbedilo 500.000 doza vakcine proizvođača Fajzer. Informacija o tome kada će prve doze vakcine stići na Kosovo Zemaj danas nije saopštio.\nPotvrdu o obezbeđivanju vakcina dali su danas kosovskoj vladi predstavnici kompanije Fajzer na virtuelnom sastanku.\n„Kao što smo ranije najavljivali, Ministarstvo zdravlja mesecima je angažovano u mnogim oblastima da obezbedi vakcinu protiv covid-19, kako bi se ispunile obaveze koje imamo prema građanima i zaštitilo njihovo javno zdravlje“, napisao je Zemaj.\nPored ovih doza, Kosovo će i iz programa Svetske zdravstvene organizacije Kovaks dobiti još 360.000 besplatnih doza vakcine za 20 procenata stanovništva.\nVakcina protiv covid-19 biće besplatna, a imunizacija će se vršiti po planu kosovskog Nacionalnog instituta za javno zdravlje.\nDonaciju određene količine doza vakcine protiv kovida Kosovu najavio je i premijer Albanije, Edi Rama.\nNajave kosovskih zvaničnika u vezi sa nabavkom vakcina protiv kovida se razlikuju. Najoptimističnije su bile upravo one Armenda Zemaja koji se prvom kontingentu nada u februaru, dok je direktor kosovskog Nacionalnog instituta za javno zdravlje, Nasim Ramadani, govorio o martu kao realnom datumu za nabavku prvih doza. S druge strane, kosovski premijer, Avdulah Hoti, govori o martu ili aprilu kao datumima za početak masovnije imunizacije na Kosovu.\nKosovska policija obezbeđuje CIK, Samoopredeljenje traži objašnjenje\nPotrošače na Kosovu do maja očekuju manji računi za struju


"Jedinstvena" ponuda Emirejtsa: Ako UMRETE od korone, plaćamo sahranu\nDržavna avio-kompanija Ujedinjenih Arapskih Emirata nudi putnicima svojevrsnu “sigurnosnu mrežu”, poručujući kupcima da će, ukoliko dobiju virus korona tokom putovanja, avio-kompanija pokriti sve troškove vezane za medicinsko lečenje, karantin hotela, pa čak i njihovu sahranu u slučaju smrti.\nOva neočekivana mera stiže u trenutku kada Emirejts očekuje da će smanjiti čak 9.000 radnih mesta u narednim nedeljama.\nPredsedavajući Emirejts grupe šeik Ahmed bin Sid Al Maktum opisao je da ova mera može pružiti putnicima neku sigurnost tokom izuzetno nepredvidivih vremena da je letenje na daleke destinacije i dalje bezbedno, piše na veb-sajtu kompanije.\n“Znamo da ljudi čeznu za letenjem pošto se granice širom sveta postepeno ponovo otvaraju, ali oni traže fleksibilnost i uverenja ukoliko se nešto nepredviđeno dogodi tokom putovanja”, rekao je.\nPutnici Emirejtsa mogu leteti sa punim poverenjem, jer će avio-kompanija pokriti troškove lečenja do 150.000 evra i troškove karantina od 100 evra dnevno tokom 14 dana, ukoliko im se dijagnostikuje COVID-19 ili nešto nepredviđeno dogodi tokom putovanja, navodi se na sajtu.\n“Najteža godina”: KBC Bežanijska kosa u nedelju izlazi iz kovid-sistema...


Erdogan: Sirija nije poligon za nadmudrivanje velikih sila - Vijesti.me\nRAZGOVARAO SA PUTINOM I TRAMPOM\nTurski predsjednik Redžep Tajip Erdogan rekao je da Sirija ne treba da postane arena u kojoj će velike sile isprobavati snagu. Erdogan je situaciju u Siriji komentarisao poslije telefonskih razgovora sa predsjednicima SAD i Rusije, Donaldom Trampom i Vladimirom Putinom.\n"Ne dopada nam se činjenica da su neke države, sigurne u svoju vojnu moć, pretvorile Siriju u mjesto na kojem se takmiče u obaranju ruku... Niko nema pravo da raspaljuje požar na Mediteranu i na sirijskoj teritoriji zarad političkog nadmudrivanja", rekao je Erdogan, prenosi dnevnik Hurijet.\nErdoganovi komentari uslijedili su poslije razgovora sa Trampom i Putinom.\nTurski predsjednik je, takođe, nagovijestio da Turska nema namjeru da se miješa u spor dvije velike sile, navodi RTS.\n"Nemamo namjeru da raskidamo savez sa Amerikom, ni strateške odnose sa Rusijom, kao ni zajedničke napore sa Iranom u rješavanju regionalnih pitanja", rekao je Erdogan.\n"Naši odnosi sa zemljama poput Rusije, Irana i Kine nisu alternativa našim odnosima sa Tapadom, već dodatni kvalitet. To nam ne predstavlja prepreku da objema stranama skrenemo pažnju na greške", rekao je turski predsjednik.\nRaki 7 mjeseci\nU prevodu, gospodin Erdogan je na fin nacin porucio zapadnim saveznicima da slucaju napada na Siriju nemaju dozvolu za koristenje NATO baze Indzirlik,uz to dobili su i njemacko NE ratu u Siriji!\nkako nije?evo vec deceniju... svi testiraju lijepe pametne rakete a mediji pricaju svoju pricu...\nCGzandar 7 mjeseci


Konte: EU ostvarila veliki napredak ka prihvatljivom ekonomskom odgovoru na krizu\nLideri EU ostvarili su veliki napredak ka prihvatljivom ekonomskom odgovoru na krizu usled širenja virusa korona, izjavio je premijer Italije Đuzepe Konte.\nOn je nakon video-konferencije lidera EU na Fejsbuk nalogu napisao da fond za oporavak koji će osnovati Evropska komisija mora biti dovoljno veliki da omogući zemljama koje su najugroženije pandemijom da zaštite svoje "socijalno i ekonomsko tkivo".\n- Ostvarili smo veliki napredak, koji je bio nezamisliv do pre nekoliko nedelja - istakao je Konte.\nLISTA GREŠAKA, PROPUSTA I POTCENJENIH VREDNOSTI Ovako su se Italijani suočili sa crnom realnošću koju je donela korona, i to sa mesec dana zakašnjenja: "VELIKI STRAH JE POČEO KASNO"\nNOVI APEL RIMA Konte pozvao EU da izda zajedničke obveznice\nITALIJA PRSKOSI EU "To je instrument za potčinjavanje": Odbijaju finansijsku pomoć evropskog mehanizma za stabilnost\nLideri EU saglasili su se danas da moraju da rade zajedno na osnivanju fonda za pomoć oporavku od pandemije virusa korona. To su ranije potvrdili nemački kancelar Angela Merkel i premijer Holandije Mark Rute.\n"ITALIJA JE NA RASKRSNICI" Renci: Konte treba da izbegne populizam


Inter će kazniti Vidala zbog isključenja protiv Reala - SPORTSKI ŽURNAL\n26 novembar, 2020 1\nFudbalski klub Inter kazniće svog igrača Artura Vidala zbog crvenog kartona koji je dobio u utakmici protiv Real Madrida u Ligi šampiona\nKako je prenela Gazeta delo Sport, Inter će oštro kazniti Vidala pošto je ostavio saigrače u teškoj situaciji tokom utakmice u Milanu protiv Reala.\nVidal je tokom jednog duela sa protivničkim igračima pao u šesnaestercu, sudija nije dosudio jedanaesterac, a Vidal je zbog protesta dobio žuti karton. Čileanac ni posle toga nije želeo da odustane, pa mu je sudija Entoni Tejlor pokazao i drugi žuti karton, pa je Vidal u 33. minutu morao da izađe sa terena pri rezultatu 0:1.\nReal je pobedio sa 2:0, pa je Inter sa dva boda poslednji na tabeli u Grupi B posle četiri kola u Ligi šampiona.\nZvezda naciljala bivšeg igrača Juventusa i Intera, reprezentativca Gane Asamou\nRazocarani Srbin · 27 novembar, 2020 08:41\nTako to ozibljan klub radi. Nema kukanja na sudiju, na propuste, na zavere i ostale gluposti, vec lepo pogledas prvo sebe u oci pa resis pitanje u svom dvoristu. Kamo lepe srece da ovako mi resismo situaciju sa Bogdanovim i njemu slicnima kada uletese na stadion protiv Albanije... Ne bi se desavalo da neki navijaci upadaju i prekidaju utakmice jer nema ko da ih kazni i ogradi se od njihovog divljastva...


Vesti online / Vesti / Svet / Slovenija danas bira novog predsednika\nŠirom Slovenije jutros su u 7 sati otvorena biračka mesta na kojima 1,7 miliona birača odlučuje o novom predsedniku te zemlje. Slovenija danas bira petog po redu demokratski izabranog predsednika od proglašenja nezavisnosti 1991. godine, a u prvom krugu će učestvovati devet kandidata, od kojih su pet žene.\nDa li će Borut Pahor ostati na sadašnjoj funkciji?\nTu funkciju su do sada obavljali Milan Kučan u dva mandata, Janez Drnovšek, Danilo Turk i Borut Pahor, aktuelni predsednik koji će se boriti za još jedan mandat.\nAko ga bude, drugi krug će biti održan 12. novembra. Biračka mesta se zatvaraju u 19 sati a pri rezultati se očekuju oko 22 sata.\nKandidati su: Ljudmila Novak iz stranke Nova Slovenija - hrišćanski demokrati, Marjan Šarec sa Liste Marjana Šarca, Maja Makovec Brenčič iz Stranke modernog centra - SMC, Borut Pahor sa liste Dejan Židan i grupa birača, Angela Likovič, koja predstavlja Glas za decu i porodicu i Boris Popovič sa liste Slovenija zauvek.\n* Slovenija je kolonija Nemačke, Pahor kurir Merkelove\n* Gabrijel: Plan putovanja Srbije u EU je spreman\nKandidati su i Romana Tomc iz stranke Slovenske demokratske stranke - SDS, Suzana Lara Krause sa liste SLS - Slovenska narodna stranka i Andrej Šiško iz Pokreta Sjedinjena Slovenija.\nU birački spisak je upisano 1.716.039 sa pravom glasa.\nAnalitičari smatraju da je Sloveniji potreban predsednik ili predsednica sa vizijom, koji mora zajedno sa drugim akterima na slovenačkoj političkoj i društvenoj sceni potražiti opšti društveni konsenzus o budućnosti te republike sa jasno opredeljenim ciljevima za budućnost, jer se događaju velike geopolitičke promene, koje se tiču svih zainteresovanih strana.\nSlovenija, smatraju u Međunarodnom institutu za balkanske i bliskoistočne studije (IFIMES), mora sebi da postavi nove ciljeve, uprkos tome što je članica Evropske unije.\nIzgovaranja da će država u osnovi slediti politiku EU, odnosno zvaničnog Brisela ukazuju na to, da Slovenija nema jasne vizije budućnosti.\nDržava bi, smatra se, morala da pronađe svoja rešenja i realizuje svoje interese, što znači da mora da razvija bilateralne odnose izvan EU i traži nova tržišta, na kojima do sada Slovenija nije bila, ili je bila neznatno prisutna.\nDržava je još od osamostaljivanja 1991. godine snažno politički polarizovana i neprestano se odvija oštra borba između tzv. snaga kontinuiteta (bivši komunisti), koje simbolizuje bivši predsednik Slovenije Milan Kučan, i snaga "slovenačkog proleća", koje simbolizuje bivši premijer i predsednik Slovenačke demokratske stranke (SDS) Janez Janša.\nAktuelni predsednik Pahor je na prošlim izborima nastupio kao lider Socijaldemokrata (SD), a na predstojećim će biti nezavisni kandidat zato sto je njegova stranka odbila da ga kandiduje.\nEX YU Slovenija: Drugi mandat za Pahora\nEX YU Slovenija je kolonija Nemačke, Pahor kurir Merkelove


25.11.2015 u 18:13\nZAGREB – Izjava srpskog premijera Aleksandra Vučića da će Er Srbija u dogledno vreme kupiti jednu balkansku avio-kompaniju stiže u vreme kad hrvatska vlada po drugi put pokušava da nađe kupca ili strateškog partnera za Kroacija Erlajns, piše zagrebački Večernji list u tekstu pod naslovom „Er Srbija ulazi u trku za Kroacija Erlajns?”. „Vučić nije naveo koja bi to avio-kompanija bila, no rekao je i da bi srpski nacionalni avio-prevoznik dosad već kupio dve ili tri avio-kompanije u regionu da nema političkih prepreka za to”, navodi Večernji list. Er Srbija, otkako je u nju 2013. godine sa 49 odsto udela ušao moćni Etihad ervejz iz Ujedinjenih Arapskih Emirata, beleži velike stope rasta, pa je Vučić kazao i da srpska avio-kompanija posluje ubedljivo najbolje u celoj regiji, dodaje se u\n10.11.2015 u 08:38\nInspektori Odeljenja za javni red i mir beogradske Policijske stanice Vračar podneli su krivičnu prijavu protiv Božidara Filipovića kojom ga sumnjiče za ugrožavanje bezbednosti. On je prošle sedmice napao novinarsku ekipu „Politike” koja je izveštavala o eksploziji bombe u zgradi u Trnskoj ulici broj 4 u Beogradu. Prethodno, policija je saslušali sve učesnike ovog incidenta. Krivična prijava juče je dostavljena Prvom osnovnom javnom tužilaštvu, pa se uskoro očekuje saslušanje svih učesnika i očevidaca incidenta.\n09.11.2015 u 17:30\nKondić: Er Srbija do juna 2016. uvodi letove za Njujork\nBEOGRAD – Er Srbija će, do juna 2016, uspostaviti letove do Njujorka, koji će se obavljati pet puta nedeljno, najavio je danas generalni direktor srpske nacionalne avio kompanije Dane Kondić na konferenciji povodom dvogodišnjice rada te kompanije.\n29.09.2015 u 14:00\nDrama na letu Rim – Beograd, posada i lekari spasili život putniku\n03.09.2015 u 15:00\nVučić: Er Srbija sve ljude tretira jednako, a i košarkaše\nSUBOTICA – Premijer Srbije Aleksandar Vučić izjavio je danas da se kompanija Er Srbija ponaša u skladu sa profesionalnom etikom i da sve ljude tretira jednako, pa i košarkaše Srbije, te ocenio da je sasvim opravdano što neće da ih oslobodi plaćanja viška prtljaga na letu za Berlin. Upitan kako komentariše činjenicu da je Košarkaški savez Srbije najoštrije osudio odluku Er Srbija da ne odobri...\n31.08.2015 u 11:20\nBEOGRAD - Aviokompanija Er Srbija (Air Serbia) direktno će doprineti srpskoj privredi sa 211 miliona dolara tokom 2015. godine i podržaće ukupno 8.700 radnih mesta, saopštila je danas ta kompanija. Kako se navodi u saopštenju, ti pokazatelji zasnivaju se na nezavisnom izveštaju konsultantske kuće Oksford ekonomiks (Oxford Economics), koja se bavi međunarodnim ekonomskim predviđanjima i...\n29.05.2015 u 16:31\nBEOGRAD – Sporazum o vazdušnom saobraćaju između Vlade Srbije i Vlade SAD potpisan je danas u Vladi Srbije, a premijer Aleksandar Vučić izjavio je da je to veoma dobra, važna i velika vest, koja govori o unapređenju odnosa Srbije i SAD. Vučić je, nakon potpisivanja sporazuma koji su potpisali potpredsednica Vlade i ministarka građevinarstva, saobraćaja i infrastrukture Zorana Mihajlović i...\n28.04.2015 u 14:00\nZorana Mihajlović: Letovi do Njujorka do kraja godine\nBEOGRAD – Srbija će sa SAD potpisati sporazum o direktnim letovima u narednih nekoliko nedelja i letovi bi trebalo da budu uspostavljeni do kraja godine, izjavila je danas potpredsednica Vlade Zorana Mihajlović. „Naša želja je da to uradimo do kraja godine, ali ako bude i u prvom kvartalu sledeće godine, to je ozbiljan iskorak”, rekla je Mihajlović odgovarajući na pitanje novinara na beogradskom...\n30.03.2015 u 11:00\nMihajlović: Do kraja godine dogovor o letovima za SAD\nBEOGRAD – Potpredsednica vlade Zorana Mihajlović izjavila je danas da do kraja godine očekuje konačan dogovor o letovima za SAD. Mihajlović, koja je i mnistarka građevine, saobraćaja i infrastrukture, rekla je da je vlada usvojila tekst sporazuma o uspostavljanju avio-linija sa SAD. „U aprilu ćemo potpisati taj sporazum. Trenutno bi trebalo da prođemo određene procedure i očekujem da ćemo do...\n27.03.2015 u 16:00\nEr Srbija: Od pre dve godine najmanje dvoje u kabini\nBEOGRAD – „Er Srbija” (Air Serbia) je saopštila da je još pre dve godine uvela proceduru prema kojoj najmanje dva člana posade moraju da budu u pilotskoj kabini u svakom trenutku, uključujući i člana kabinskog osoblja, kad god su kapetan ili kopilot iz bilo kog razloga van kabine. Nacionalna avio-kompanija Srbije podseća i da se u zdravstvenim kriterijumima letačkog osoblja dosledno primenjuju...\nČamac sa migrantima potonuo u Grčkoj, četiri osobe poginule


TVRDI DA JE SAMO PION! Srbin prerušen u policajca pelješio penzionere po Austriji\nAutor: Glas javnosti 17.04.2022. u 14:30\nNenad Z. (39) osuđen je u Beču, zbog sumnje da je prerušen u policajaca od penzionera ukrao skoro 180.000 evra.\nNaime, kako je zaključilo austrijsko tužilaštvo, Srbin je bio samo piun, a da celokupnom akcijom upravlja nepoznati muškarac iz Turske koji istražuje, bira žrtve, a nakon toga ih zove putem telefona.\n- Osumnjičeni Nenad Z., pretvarao se da je policajac i tada dolazio u stanove starijih ljudi, upozoravajući ih na moguće provale koje će se dogoditi u njihove domove. On je nagoveštavao da će njegov kolega doći da pokupi njihove dragocenosti i novac radi čuvanja - prenosi Der Standard.\nTu se navodi još da je Srbin, sa lažnom legitimacijom pratio žrtve, do njihove banke, kako bi podizali novac, koji bi mu dali "na čuvanje".\nAdvokat osumnjičenog Srbina navodi da se njegov klijent doselio u Austriju pre 36 godina, a da iza sebe ima pozamašan dosije u kom, između ostalog stoji i upotreba narkotika, zbog kojih je on bio na lečenju, ali kada mu se majka razbolela, ponovo se vratio korišćenju kokaina.\nSrbin je u svojoj odbrani naveo da je napustio Austriju, ali da se vratio kada je njegovoj majci bilo neophodno lečenje, da ga je tada kontaktirao čovek iz Turske, koji mu je ponudio način da brzo i lako zaradi novac, što je ovaj prvobitno odbio, jer nije hteo da izigrava policajca.\n- Znam da sam pogrešio, ali dopustio sam da me oni zavaraju. Nisam dobio ni deseti deo plena, sebi sam ostavio između 13 i 15 hiljada evra, ostatak sam isporučio svom koordinatoru - rekao je Nenad Z. pred sudom, prenosi Kurir pisanje austrijskih medija.\nPosle kratkog većanja, sud je osudio Nenada Z. na četiri godine zatvora, a sudija je u obrazloženju naveo da je u pitanju izuzetno visok nivo kriminalne aktivnosti, ali je pušten na slobodu do izdržavanja kazne, jer će kaucija biti plaćena.